SEMINAR O LOBIRANJU I PRAVIMA (ARTS) - Bibija\n-obogatiti znanje o standardima i mehanizmima manjinskih prava koji funkcionišu kroz UN, OEBS i Savet Evrope; - da poveća svesnost učesnika kao i sposobnosti da primenjuju relevantne i efikasne strategije za lobiranje; - da uveća znanje o standardima i prilikama za lobiranje za zaštitu manjinskih prava u okviru oblasti ekonomije i socijalnih prava/razvoja; da istraži kako međunarodni standardi i mehanizmi mogu biti korisni zarad rešavanja lokalnih problema i kako lokalni problemi mogu biti izneti pred razne međunarodne institucije; i da učesnike uključi u naknadne aktivnosti, uz konsultacionu podršku od strane MRG za sve aktivnosti lobiranja, u skaldu sa zahtevima.\nU skladu sa poslednjim pomenutim ciljem “Trening seminara o lobiranju i pravima” , “BIBIJA”-romski ženski centar je organizovao follow-up aktivnost - Okrugli sto: “Mogućnosti lobirnaja za prava Romske nacionalne manjine u Srbiji”.\n- usvajanje informacija iz oblasti nacionalne i pravne regulative\n- aktivna primena manjinskih prava i obaveza u svakodnevnom životu\n- razmena iskustava u oblasti manjinske zaštite.\n- Okvirna konvencija o zaštiti nacionanih manjina\n- Struktura i mehanizmi međunarodnih instrumenata – OEBS, UN, CE,\n- Funkcionisanje međunarodnih instrumenata\n- Alternativni izveštaj CE stanju manjinskih prava


Zašto Leskovac nema aerodrom? – NOVA NAŠA REČ\nZašto Leskovac nema aerodrom?\nPomalo sakrivena od očiju javnosti, zapravo zatrpana informacijama o veličini požara koji su proteklih nedelja besneli na Staroj planini, ali i u blizini bosiqgrada, na Vlasini, ostala je postrani interesantna činjenica da je na niški aerodrom „Konstantin Veliki“ prebazirana grupa od četiri aviona tipa „Dromader“ Privredne avijacije Srbije.\nTaj nebeski vatrogasac, Iljušin-76, jeste visokosposoban, ali i ogroman avion čije angažovanje, prema raspoloživim informacijama, košta između 11 i 15 hiljada evra na sat, što je samo po sebi ozbiljan trošak, a onda ide i sledeće: takva vsrta aviona ima malo duži unapred obezbeđen raspored angažovanja od onoga što mi očekujemo, a što znači da se ne može obezbediti ad hok, baš kan nama treba. Zatim, njegova veličina i podrška koju zahteva od aerodroma na kome bazira je takva da zahteva „uklapanje“ u dnevni raspored aerodromskih službi zaduženih za bezbednost letenja, što nije uvek lak posao. Pokazlo se da, i iz tih razloga, ni mnogo manje zahtevni „Dromaderi“ nisu mogli da rade na gašenju požara koliko treba, i koliko mogu..\nSuočen sa takvom situacijom, vođa grupe „Dromadera“ obratio se leskovčanima, tačnije leskovačkom Aeroklubu, sa pitanjem – može li da za baziranje i rad koristi pistu leskovačkog Aerodroma. I dobio odgovor da je pista uređena po standardima, površina ravna i ograđena, trava pokošena, ograničitelji obeleženi, ali da je neupotrebljiva, jer nije registrovana. Leskovčani ne mogu da dobiju ugovor o korišćenju zemljišta koje je u vlasništvu Ministarstva odbrane i oko koga se vode intenzivni pregovori između organa lokalne samouprave i organa državne uprave. Bez ugovora o korišćenju, Direktorat za civilno vazduhoplovstvo ne može da izvrši inspekciju i registruje pistu za upotrebu, a korišćenje neregistrovanog letilišta je – kažnjivo delo.\nSmatrajući da je u okolnostima kada požari pustoše šume na Staroj planini i Vlasini moguće doboti makar privremenu registraciju piste, na nekoliko dana, o čemu se kod DCV-a raspitivao vođa „Dromadera“, kako bi se avionima Privredne avijacije omogućilo da rade svoj posao, organi leskovačkog Aerokluba preduzeli su mere da obezbede logističku podršku za avione protivpožarce. Osim što i sam Klub raspolaže uređenim „bunarom“ za vodu sa priključcima za hidrofor, aili i pumpe većeg kapaciteta, spremnost za saradnju pokazala su i javno-komunalna preduzeća Leskovca i Grdelice, u smislu da svoju opremu odmah stave na raspolaganje.\nDobre namere, međutim, zaustavljene su strogim propisima. Pista leskovačkog aerodroma nije mogla da dobije registar za privremenu upotrebu, „Dromaderi“ su stajali na aerodromu u Nišu, očekivana „bratska pomoć“ je izostala, požari su učinili svoje, dok ih nisu ugasili napori lokalnog stanovništva i vatrogasaca „pešaka“, i, uz božju pomoć – kiša.\nBokserski turnir “Omladinska zlatna rukavica” u SRC “Dubočica”\nPečenjevac-najbolje selo u Srbiji


Genocidni Njegoš i hajduk Stanko: Skandalozna izjava sarajevskog profesora - 01.08.2018, Sputnik Srbija\nGenocidni Njegoš i hajduk Stanko: Skandalozna izjava sarajevskog profesora\nSkandalozni intervju sarajevskog profesora Senadina Lavića, u kojem je Republiku Srpsku nazvao genocidnom, a Srbe uporedio sa Hitlerovim nacistima, ne ostavlja... 01.08.2018, Sputnik Srbija\nvjerovatno ce udzbenike ovog nesrecnika senadina ubrzo preuzet ministarstvo skolstva crne gore za skolovanje djece obzirom ko je na celo ministarstva koje preuzima sve sto je protiv srba\npoturica navikao da raju gleda sa brda\n13:48 01.08.2018 (Osveženo: 03:49 26.08.2021)\n© Sputnik / Aleksandar MilačićPetar Petrović Njegoš\nSkandalozni intervju sarajevskog profesora Senadina Lavića, u kojem je Republiku Srpsku nazvao genocidnom, a Srbe uporedio sa Hitlerovim nacistima, ne ostavlja ni najmanje prostora za suživot i bespovratno vodi ka urušavanju BiH, ocena je univerzitetskih profesora i analitičara iz Srpske.\nPitaju zašto nema reagovanja iz Sarajeva na uvredljive poruke srpskom narodu i da li to znači da odobravaju ono što je Lavić izjavio u intervjuu portalu „Vijesti“.\nMržnja prema srpskom narodu bukvalno izbija iz svake reči Senadina Lavića — „Entitet Republika Srpska je delo genocida, a za vaspitanje dece u genocidnom duhu zaslužni su Njegošev ’Gorski vijenac‘ i Veselinovićev ’Hajduk Stanko‘“.\nSarajevskom profesoru to nije dovoljno, pa za Srbe kaže da su narod primitivnog mentaliteta. Vrhunac šovinističkog divljanja jeste i poređenje Srba sa nacistima, prenosi portal „Iskra“.\n„Velikosrbijanski projekat je bolestan koliko i Hitlerov nacizam. To je najveći projekat zla u Evropi koji podrazumeva uništenje Bosne. Antidejtonske snage su toliko duboko ušle u dejtonski sistem Bosne, da je postalo gotovo nemoguće da država funkcioniše“, kaže Lavić.\nBanjalučki profesor Aleksandar Vranješ kaže da se Lavićeve šovinističke teze oslanjaju na bizarnu teoriju bošnjačke istoriografije, prema kojoj su Srbi odgovorni za, ni manje ni više, nego 11 genocida na Bošnjacima.\nGeneracije mladih Bošnjaka odrastaju na matrici o genocidnim Srbima i tezi da je Bosna država Bošnjaka, zbog čega će Lavić i istomišljenici biti najzaslužniji ako dođe do raspada BiH.\n„Kada vidimo i pročitamo te stavove, postavlja se pitanje o suživotu u BiH, šta treba Srbi da urade, da nestanu ili da preuzmu neki identitet koji bi njima odgovarao, neki Bosanci pravoslavne veroispovesti — da bi odgovarali Laviću i sličnima…“, rekao je Vranješ.\nUniverzitetski profesor iz Istočnog Sarajeva Milanka Babić iznenađena je nivoom nekulture i nepoznavanja istorijskih činjenica koje je pokazao Senadin Lavić. Više od svega brine što Lavić, kao profesor na sarajevskom FPN-u koji pohađaju i studenti iz Istočnog Sarajeva, prenosi iskrivljenu sliku o srpskom narodu.\n„To je jedno obično baljezganje. Utisak jeste da je to jedan izliv gneva, mržnje, strašnih uvreda. Naravno, on na osnovu svog statusa na Univerzitetu i u BKZ „Preporodu“ ima značajnog uticaja na tu političku i kulturnu elitu, kako da kažem, veruju u takve matrice koje se plasiraju — antisrpske“, ističe Babićeva.\nSrbi se sve više udaljavaju od BiH zbog teza koje šire Lavić i njegovi akademski istomišljenici iz Sarajeva, dok je priča o suživotu sa onima koji te porede sa nacistima, proglašavaju genocidnim — ravna mazohizmu.\n„Srbima se pripisuje da su ’kanceri‘ i da prave najveće moguće zlo, u intervjuu se spominju fašiziodne i genocidne konotacije, onda mi zaista i ne možemo da govorimo o suživotu kada jedan ceo narod stigmatizirate“, kaže Sanja Vlaisavljević iz Centra za kulturu dijaloga Sarajeva.\nNi Univerzitet u Sarajevu, ni profesori pojedinačno, nisu se ogradili od primitivnih i uvredljivih poruka Senadina Lavića.\nI BKZ „Preporod“ na čijem je čelu bez komentara. Glasno ćutanje sarajevske akademske zajednice, bošnjačkog političkog establišmenta, ako je po narodnoj „ćutanje je zlato“, znači da odobravaju sve što je kontroverzni bošnjački ideolog izjavio, a to Srbima treba da bude nauk.\n1 Avgust 2018, 15:31\n1 Avgust 2018, 19:17


Oglasio se premijer RS: Evo kako je komentarisao okupljanje četnika u Višegradu\n“Pristalica sam da Bosna i Hercegovina donese zakon kojim će ovo pitanje biti uređeno za sve jednako. Prema tome, ne bih ja favorizovao ili osuđivao jedne ili druge ili treće”\nPremijer Republike Srpske Radovan Višković komentarisao je okupljanje pripadnika Ravnogorskog četničkog pokreta u Višegradu te je istakao kako smatra da se tome pridaje velik medijski prostor.\nReporterka N1 je pitala Viškovića šta misli o reakcijama na jučerašnje okupljanje Ravnogoraca, te da li smatra da bi trebalo izglasati zakon kojim bi se zabranilo okupljanje i isticanje simbola koji znače podržavanje lobija koji su rezultirali žrtvama na svim stranama, a on nam je odgovorio: “Čuo sam za tu priču i reagovanja iz ambasada raznih. Mislim da se o tom, pod znacima navoda problemu, pridaje malo više medijski prostor. Vjerujte mi. Na kraju krajeva pristalica sam da Bosna i Hercegovina donese zakon kojim će ovo pitanje biti uređeno za sve jednako. Prema tome, ne bih ja favorizovao ili osuđivao jedne ili druge ili treće. Imamo mi takvih slučajeva i na jednoj i na drugoj i na trećoj strani i zaista podržavam ovo što je u Austriji urađeno”.\n“Ne može se neki skup pretvoriti u političke poruke, u veličanja, neke mržnje ili na neki način izazivanja da ne kažem određenih netrpeljivosti kod nekoga drugog. Novom Savjetu ministara, novoj Parlamentarnoj skupštini evo prilike na prvom zasjedanju da to pitanje urede onako kako ga urede. Republika Srpska će ga poštovati, ali prije svega mislim da bude uređeno za sve jednobrazno i da tačno budu propisane procedure za sve”, komentarisao je premijer RS Višković.


M. D. 4. januara 2016. 09:00\nNovi propisi o legalizaciji objekata, Zakon o ozakonjenju, stupili su na snagu i, kako najavljuju predstavnici beogradske vlasti, već ove nedelje krenuće i primena u praksi. Cilj je da se za što kraće vreme ozakoni što više bespravnih objekata, po što nižim cenama, kako bi se konačno znalo šta je čije u Srbije. Ovim zakonskim rešenjem, koje je pružilo šansu svima, kako su rekli u Ministarstvu građevinarstva, saobraćaja i infrastrukture, podvlači se crta i novih šansi i rokova – neće biti. Predmet ozakonjenja su sva zdanja za koja su podneti zahtevi za legalizaciju do 1. februara 2014. godine. Ali i objekti za koje nije podnet zahtev za legalizaciju po važećim propisima, a izgrađeni su do jula ove godine – kada je završeno satelitsko snimanje Srbije. Svima koji sada počnu da grade na divlje, kako bi iskoristili vreme do primene novog zakona, ti objekti neće biti legalizovani, a stanje će biti provereno na terenu ortofoto snimcima. Redakcija Potrošača dobila je veliki broj pitanja o legalizaciji. Na neka od njih odgovorili su nam u Ministarstvu, građevinarstva, saobraćaja i infrastrukture.\nPrilikom izlaska na teren, geometar izrađuje geodetski snimak, arhitekta potvrđuje da objekat nije sklon rušenju ili nema ozbiljnih nedostataka u izgradnji, elektroinženjer proverava ispravnost instalacija (ukoliko priključak za struju nije legalan), proveravaju se instalacije za vodovod i grejanje… Takođe, ukoliko nije izvađen vlasnički list, po dogovoru, i taj deo posla može da obavi projektni biro.\nTo mogu biti pravosnažna sudska presuda, ugovor o prenosu prava korišćenja, odnosno kupovini zemljišta, ugovor o kupovini objekta, ugovor o suinvestiranju izgradnje zdanja, pravosnažno rešenje o nasleđivanju…\n• kuće i vikendice podignute u prvom stepenu zaštite parkova prirode;\n• objekti izgrađeni u koritima reka, oko poletno-sletnih pista…\n• objekti koji su izgrađeni od materijala koji ne garantuje sigurnost (među njima su i kartonska naselja);\n• građani koji imaju pravosnažno rešenje kojim se odbija zahtev za legalizaciju neće moći da legalizuju objekte ni po ovom zakonu;\n• objekti čiji stepen završenosti nije u skladu sa zakonom;\n• objekti koji ne ispunjavaju urbanističke parametre u pogledu namene i spratnosti objekta.


Cipras potvrdio održavanje parlamentarnih izbora 7. jula\n► Cipras potvrdio održavanje parlamentarnih izbora 7. jula\nGrčki premijer Aleksis Cipras potvrdio je danas da će prevremeni parlamentarni izbori biti održani 7. jula, posle poraza njegove levičarske stranke Sirize na lokalnim i izborima za Evropski parlament.\nSiriza je na evropskim izborima osvojila 23,7 odsto glasova, a desničarska opoziciona Nova Demokratija više od 33 odsto.\nCiprasova Siriza je u nedelju u drugom krugu lokalnih izbora takođe zabeležila lošije rezultate od Nove Demokratije koja je pobedila u 12 od 13 grčkih regiona i u dva najveća grada, Atini i Solunu.\nCipras je u televizijskom intervjuu javnom TV-kanalu ERT izjavio da će u poneđeljak otići kod grčkog predsednika Prokopisa Pavlopulosa "da sazove izbore" za koje je redovni rok oktobar, kada je Ciprasu kraj mandata.\n"Rezultati evroizbora su nam poslali poruku o razočaranju građana", priznao je Aleksis Cipras.\n"U 2015. godini vratili smo zemlju sa ivice bankrota i uspeli smo da je jasno izvedemo iz te provalije", rekao je premijer u utorak uveče.\n"Ali naša velika greška je što nismo bili svesni zamora grčkog naroda", dodao je on.\nIzabran prvi put u januaru 2015. godine, Aleksis Cipras se predstavljao kao lider radikalne levice, ali ga protivnici optužuju da je "izdao" svoje biračko telo pošto je bio primoran da se odrekne svojih predizbornih obećanja o "kraju politike štednje".\nDanas, sa 44 godine, on je jedan od retkih predstavnika levice koji je na vlasti u nekoj državi članici Evropske unije.


Red Dead Redemption 2 prateća aplikacija navodi da PC i VR verzije nisu daleko\nSamo... koliko tačno?\nPosted sreda 31 10 2018 11:20:47\nRed Dead Redemption 2 je trenutno dostupan u verzijama za Xbox One and PlayStation 4, ali ako je verovati data minerima, PC verzija je "odmah iza ćoška".\nRed Dead Redemption 2 Companion App u sebi uključuje imena fajlova koja sugerišu, ako ne i potvrđuju rad na PC verziji igre. Fajlovi "PARAM_companionAutoConnectIpPC" i "CommandIsPcVersion(void) 000000000166A12C" se direktno odnose na PC, jer su se pre toga našli u PC verziji Grand Theft Auto V.\nU fajlovima se dosta spominje i reč "Oculus," što nam govori o tome da se radi i na podršci za VR. Rockstar je već eksperimentisao sa Virtual Reality funkcijom, pošto je LA Noire dobio jednostavniju verziju sa akcentom na VR.\nIzdata je lista achivmenta i trofeja koji se mogu otključati tokom igranja Red Dead Redemption 2, dok sama igra ima kampanju koja traje oko 60 sati.\n5 days,10 hours Comments


- Svi se slažemo da moramo učiniti sve da dođe do povećanja minimalne cene rada. U kojoj meri, to je nesto o čemu ipak treba da se dogovore radne grupe i o čemu treba da se donese na prvom mestu ekonomska odluka, a onda politička i svaka druga - rekao je Vulin novinarima.\nPočeli razgovori o novoj minimalnoj ceni rada, rok 15. septembar\nMinistar je rekao da je jutros održana prva sednica radne grupe na nivou eksperata, koju čine predstavnici reprezentativnih sindikata, poslodavaca i Vlade Srbije.\nU isto vreme, rekao je Vulin, razgovara se i sa svim velikim privrednicima, kako bi bili upoznati sa stavovima Vlade Srbije.\nOn je dodao da Vlada Srbije želi da zajedno sa sindikatima i poslodavcima dodje do zajedničkog jezika.


ZAKON O PORESKOM POSTUPKU I PORESKOJ ADMINISTRACIJI: Poreska uprava godinu i po dana ne objavljuje spiskove najvećih dužnika\nPre ravno godinu i po dana Poreska uprava je poslednji put objavila spisak najvećih poreskih dužnika na šta je inače obavezna po Zakonu o poreskom postupku i poreskoj administraciji ("Sl. glasnik RS", br. 80/2002, 84/2002 - ispr., 23/2003 - ispr., 70/2003, 55/2004, 61/2005, 85/2005 - dr. zakon, 62/2006 - dr. zakon, 63/2006 - ispr. dr. zakona, 61/2007, 20/2009, 72/2009 - dr. zakon, 53/2010, 101/2011, 2/2012 - ispr., 93/2012, 47/2013, 108/2013, 68/2014, 105/2014, 91/2015 - autentično tumačenje, 112/2015, 15/2016 i 108/2016 - dalje: Zakon).\nOsim što krši Zakon, Poreska uprava je napravila ogroman korak nazad u transparentnosti nakon što je javnost 2011. godine izdejstvovala da se u Zakon ubaci obaveza objavljivanja ovih podataka. Tako se nakon prve objavljene liste za 31. decembar 2011. godine saznalo da 300 najvećih dužnika duguje čak dve milijarde evra za porez.\nJelisaveta Vasilić, članica Saveta za borbu protiv korupcije, smatra da potpuno netransparentno postupanje Poreske uprave znači da ne znamo ni šta nije naplaćeno, ni od koga niti da li će ikada i biti naplaćeno.\n"Da ne treba objavljivati ne bi stajalo u Zakonu. Zakonska obaveza mora da se poštuje, ali očigledno da je nekome dozvoljeno da krši Zakon", upozorava Vasilić.\nPred objavljivanje prvih lista početkom 2012. godine u javnosti je kulminiralo nezadovoljstvo spekulacijama da tajkuni i privilegovani biznismeni bliski vlasti ne plaćaju poreze i to usred ekonomske krize.\nNakon objavljivanja ispostavilo se da su najveći dužnici u stvari državna preduzeća u restrukturiranju, ali je na spisku bilo i privatnih. Zanimljivo je da je danima pred objavljivanje spiskova bila navala na plaćanje poreza kako se neka imena ne bi našla na "listi srama", a i nakon objavljivanja mnogi su se čudili otkud baš oni kada ništa ne duguju.\nSada, nakon sedam godina objavljivanja ovih spiskova iz nekog razloga javnost više ne može da vidi ko najviše duguje državi.\nNemanja Nenadić, programski direktor Transparentnosti Srbija, ocenjuje da je loše da se zakonska obaveza i praksa objavljivanja podataka krše, šta god da je razlog.\n"Objavljivanje liste nije u interesu velikim dužnicima, aktivnim firmama iz privatnog sektora, dok je onima u stečaju i državnom vlasništvu svejedno. Ne ide u prilog ni Poreskoj upravi jer pokazuje da oni nisu naplatili dug pre nego što se nagomilao. Nadam se da razlog neobjavljivanja nije želja da se zaštiti neki od tih interesa", smatra Nenadić.\nNa poslednjim objavljenim spiskovima za 30. jun 2016. (inače zakon propisuje polugodišnju obavezu objavljivanja podataka, što znači da je PU propustila da objavi već tri spiska) najveći dužnici bila su društvena preduzeća u stečaju, a pre svega tri velike banke Beobanka sa 31,5 milijardi dinara, Investbanka sa 23,7 milijardi, Beogradska banka sa 17 milijardi i nekadašnja Astrabanka sa 20 milijardi dinara poreskog duga. Među aktivnim preduzećima najveći dug imala je kompanija Borba sa dve milijarde dinara duga za porez. Na drugom mestu je bila Lola livnica sa milijardu dinara duga, dok je na trećem Mera invest sa dugom od 950 miliona dinara.\nNa listi se nalaze i javna preduzeća, gradovi, sportski klubovi...\nZa Danila Šukovića, ekonomistu i nekadašnjeg člana Saveta za borbu protiv korupcije, prestanak objavljivanja spiskova dužnika je dokaz koliko su nam institucije urušene.\n"Nesprovođenje Zakona se po pravilu radi u korist partikularnih interesa, a na štetu opšteg interesa. Da ne pričamo o diskriminaciji kada neko mora da plaća sve obaveze, a nekom se dozvoljava da ne plaća dugove. Nekome se smanjuje penzija, a neko sa jahtom ne plaća porez. Šteta je očigledna, a to je manje sredstava u budžetu", napominje Šuković, dodajući da smo mi inače društvo koje je sklono izbegavanju poreza, dok je to u uređenim zemljama svetinja.\nIzvor: Vebsajt Danas, M. Obradović, 29.01.2018.


Rastko: Odbrana od poplava\nSimulaciji vežbe spasavanja žrtava tokom odbrane od poplava, koja je održana na kikindskom Starom jezeru, prisustvovali su i pojedini đaci naše škole. Ova aktivnost je deo IPA prekograničnog projekta Rumunije i Srbije i predstavlja zajedničku aktivnost rumunskog grada Rešice i Kikinde.\nCilj ove vežbe je, pre svega, prevencija protiv poplava kako bi se sprečile eventualne vanredne opasnosti, ali i zaštita ugroženih kada do opasnosti dođe. Učenici su prisustvovali udruženoj akciji svih opštinskih službi: MUP Kikinde – odeljenje za vanredne situacije, odeljenje policije, ronilački klub „Orka”, Crveni krst Kikinda, kao i Dom zdravlja Kikinda – Služba hitne pomoći. Dolazak nadležne službe na lice mesta nesreće i vađenje automobila iz jezera, bila je samo jedna od pokaznih vežbi održanih na Starom jezeru. Simulacija spasavanja ljudi koji su se davili u jezeru, pokazala je visoku obučenost svih službi.\nUčenici su uživali u lepom letnjem danu i u posmatranju ove interesantne aktivnosti.


POSLEDICA SASTANKA PUTINA I ERDOGANA "Evropa više nije centar sveta" - Nova Borba\nPOSLEDICA SASTANKA PUTINA I ERDOGANA "Evropa više nije centar sveta"\nSamit Rusije i Turske palje poruku Evropi „da više nije centar sveta“ i da Turska ima drugačije strateške opcije, prenosi Sputnjik.\nAutor: NB, Sputnjik, Beta\nItalijanski list Espreso, prenosi da je „Zapad ozlojeđen“ zbog zbližavanja Rusije i Turske, te da je glavni cilj Moskve redefinisanje postojećeg sistema sistema savezništva.\nRusija želi i veći uticaj na Bliskom istoku, dok Turska nastoji da "izađe iz izolacije" u kojoj se našla zbog reakcije svoje vlade na nedavni pokušaj vojnog udara, piše italijanski list.\nAnkari je potrebno što je više moguće saveznika u regionu, u kojem je okružena ratom razorenom Sirijom i sve uticajnijim šiitskim Iranom.\nU analizi se takođe podseća na nedavni komentar turskog predsednika Redžepa Tajipa Erdogana o odnosima Turske i EU, u kojem je on za francuski list Mond (Le Monde) kazao da EU "zamajava Tursku 53 godine i ne prestaje to da čini".\nRusiju i Tursku, navodi Espreso, zbližava neuspeh u pokušaju približavanja EU, kako je to nedavno ocenio i Andrej Kortunov, generalni direktor ruskog Saveta za međunarodne poslove.\nKortunov je kazao da je glavna tačka spajanja Rusije i Turske upravo nezadovoljstvo Zapadom, što bi moglo da bude "snažna protivteža" međusobnim nesuglasicama između dve zemlje, među kojima je i različit stav prema sirijskom predsedniku Bašaru el Asadu, koga Moskva podržava, dok Ankara traži njegov odlazak sa vlasti.\nPrema njegovim rečima, iako Rusija podržava pobunjeničku Radničku partiju Kurdistana, koju Turska smatra terorističkom organizacijom, od te podrške bi mogla da odustane u slučaju da Ankara prizna autonomiju kurdske zajednice po završetku oružanog sukoba.\nEspreso citira i Kortunovljevu izjavu da najveći izazov u regionu predstavlja kriza u odnosima između Turske i Irana, kao i da "nije slučajno" što se Erdogan, pre sastanka sa ruskim predsednikom Vladimirom Putinom u Sankt Petersburgu, sastao sa iranskim i azerbejdžanskim liderima u Bakuu.\nOdnosi Turske, Irana i Azerbejdžana zategnuti su zbog oružanog sukoba u Nagorno-Karabahu, iako su tenzije ublažene posle dolaska Hasana Rohanija na čelo Irana, što je rezultiralo izvesnim diplomatskim pomacima i moglo bi biti nova etapa na relaciji Ankara-Teheran, tvrdi Espreso.\nMoskva, Ankara i Teheran, navodi dalje italijanski nedeljnik, uložiće napore u konačno rešenje krize na Bliskom istoku, što ni SAD ni EU nisu mogle predvideti kada je pre godinu dana potpisan nuklearni sporazum sa Iranom i ublažene ekonomske sankcije toj zemlji.\nSastanak Erdogana i Putina poslao je Vašingtonu i Briselu poruke da "Evropa više nije centar sveta" i da Turska, pored SAD, u planu ima i "druge strateške opcije".\nEspreso navodi i da se EU nalazi u novoj situaciji u kojoj bi morala "brže i efikasnije" donositi prave odluke, kao i da su trenutna savezništva u svetu daleko od sigurnih i stabilnih i da su promene na međunarodnom planu neminovne.\nRusija i Turska, dodaje Espreso, stoga slede princip "konstruktivnog diplomatskog oportunizma" i nastoje da izvuku maksimum iz trenutnih okolnosti, ostavljajući po strani uobičajena ubeđenja i tradicionalne saveze.\nZa takvu strategiju potrebno je mnogo originalnosti, svojstva koje je među zapadnim političkim liderima dugo zaboravljeno, zaključuje Espreso.


G. Čomić: Stefanović nije smenjen\nPotpredsednica Demokratske stranke Gordana Čomić izjavila je danas da šef poslanika te stranke Borisav Stefanović nije smenjen i da je reč o nesporazumu i gruboj šali Stefanovića.\n„Sigurna sam da se Stefanović sa vama našalio, nije bilo nikakvog kršenja procedure u radu poslaničke grupe“, rekla je Gordana Čomić novinarima u parlamentu.\nStefanović je ranije danas kazao da je praktično smenjen sa mesta šefa poslanika DS u parlamentu bez glasanja jer je određena dokumenta za raspravu u parlamentu potpisao njegov zamenik Dejan Nikolić iako je on bio u parlamentu.\nStefanović je dodao da su sve organizovali poslanici DS Nikolić, Balša Božović i Gordana Čomić i da je siguran da predsednik stranke Bojan Pajtić nije u tome učestvovao. Gordana Čomić je dodala da sve treba prepustiti organima stranke, a ne tumačenjima i insinuacijama.\n„Kada čitam rečenicu da je u DS neko smenjen bez glasanja, onda mi se glasanje o tome uopšte ne čini lošom idejom“, kazala je potpredsednica demokrata.


Srpski i američki vojni informatičari na vježbi Sajber Tesla\n10.09.2017 10:06 | Srna\nBeograd - Vojska Srbije i Nacionalna garda Ohaja istovremeno u Srbiji i SAD izvode zajedničku vježbu "Sajber Tesla", saopšteno je iz Ministarrstva odbrane Srbije.\nSrpski vojnici u Gornjem Milanovcu i američki u Kolumbusu djelovati kao jedan tim i da će svako od njih za svojim kompjuterom biti akter vojne vježbe "Sajber Tesla".\nMinistarstvo odbrane je istaklo da će se učesnici vježbe nalaziti na dve geografske lokacije, koje su međusobno povezane internetom, a svoje zadatke izvršavaće na namjenski u uspostavljenoj zatvorenoj računarskoj infrastrukturi, prenosi "Politika".\nOva vježba se odvoja u okviru programa partnerstva Vojske Srbije i Nacionalne garde Ohaja, a težišne aktivnosti se tradicionalno izvode svake godine u septembru.\nU ovoj vježbi biće angažovano oko 70 pripadnika Ministarstva odbrane, Vojske Srbije i drugih državnih organa Srbije koji imaju nadležnost u oblasti informacione bezbjednosti, kao i osam pripadnika Nacionalne garde Ohaja.\nIz Ministarstva odbrane su navela da je "Sajber Tesla" multinacionalna komandno-štabna vježba, koja se realizuje sa aspekta saradnje u oblasti zaštite sajber prostora.\n"Ciljevi vežbe su podizanje sposobnosti Vojske Srbije za reagovanje na sajber pretnje i saradnju sa ostalim državnim organima u tim aktivnostima", navodi Ministarstvo.\nDodaje se da je putem interneta omogućeno da vježbajuća jedinica bude multinacionalnog sastava i sinhronizovano djeluje u sajber prostoru nezavisno od geografske lokacije.\n"Politika" piše i da istovremeno, zbog nastavka saradnje u sferi podoficirskog kora, u Centru za obuku podoficira u Pančevu boravi delegacija Podoficirske akademije Sedme armije Evropske komande Oružanih snaga SAD.\nIlustrovana istorija Jovana Bratića zainteresovala građane Hercegovine\nDarivanje krvi u slavu Kosovskog boja\nKako je Georgina zavela Ronalda: Nekadašnja prodavačica uskoro postaje žena fudbalera\nMiroslav Stevanović prenosi utiske pred meč: Švajcarce uhvatila nesvojstvena euforija\nMladi džudisti učili od najboljih


„Srbija u dobroj veri učestvuje u razgovorima i pregovorima, u želji da postoji razumevanje i za njene nacionalne interese, a ne samo za nacionalne interese Albanaca“, rekao je Vučić\nPredsednik Aleksandar Vučić rekao je da Beograd podržava napore i namere specijalnog predstavnika EU za dijalog Beograda i Prištine Miroslava Lajčaka da politikom kompromisa dođemo do rešenja za obe strane bez ultimatuma. Albanci nisu spremni za kompromis, ali je dobra vest što su spremni za dijalog, verujem da će biti nastavljeni razgovori u aprilu ili maju, kaže Vučić. Dijalog je ključan za obe strane, istakao je Lajčak i dodao da EU nema interes da održava status kvo.\n“Lajčak me je upoznao sa najvažnijim stvarima iz razgovora koje je imao u Prištini”, rekao je predsednik Vučić.\n“Beograd ostaje posvećen dijalogu sa Prištinom i spreman je za nastavak u svakom trenutku, kada na taj dijalog bude pozvan u Briselu”, kaže Vučić.\nTakođe je naglasio da podržava napore i namere Lajčaka da politikom kompromisa dođemo do rešenja za obe strane, koje bi značilo nezadovoljstvo ili delimično zadovoljiti obe strane, bez ultimatuma i nametnutih rešenja.\n“Srbija u dobroj veri učestvuje u razgovorima i pregovorima, u želji da postoji razumevanje i za njene nacionalne interese, a ne samo za nacionalne interese Albanaca. Smatramo da kompromisni dogovor znači nikome sve, a svakome dovoljno”, istakao je Vučić.\nBez obzira na izjave koje dolaze iz Prištine, a koje nisu ohrabrujuće, naša obaveza da budemo posvećeni, jer neće biti napretka i evropskim integracijama ako ne budemo napravili ozbiljne pomake i napredak u dijalogu sa Prištinom, kaže predsednik.\n“Srbija ne postavlja rokove za dolazak do kompromisnog dogovora, važnije je da napravite nekakav dogovor nego da se ishitrenim rešenjima dođe do katastrofe”, istakao je Vučić.\nVučić je istakao i da će insistirati na potpunom sprovođenju sporazuma iz Brisela, što znači i formiranje ZSO i sve ono što nije ispunjeno, a što trebalo je i moralo još od 2013. godine.\nBeograd je sve svoje obaveze ispunio i izneo sam to bezbroj puta, kaže Vučić.\n“Želim da istaknem ličnu ulogu Lajčaka i da kažem da je u Srbiju uvek dobrodošao”, kaže Vučić.\nKada ima dijaloga možete da Srbima na KiM garantujete bebednost, dobro znamo da kada imamo dijalog onda ćemo sve teme i rezultate moći brže da ostvarujemo, rekao je Vučić.\nLajčak: Dijalog je ključan za obe strane\n“Bilo mi je bitno da dođem što pre nakon izbora kako bi razgovarao o dijalogu i značaju njegovog nastavka nakon što institucije budu formirane i da upoznam sagovornike o detaljima procesa i progresu koji smo napravili od kada je dijalog nastavljen”, rekao je Plamer.\n“Dijalog je ključan za obe strane kako bi napredovale na svom evropskom putu, a status kvo nije održiv ni za jednu stranu”, poručio je Plamer.\nIstakao je da je “Srbija već značajno napredovala na putu evropskih integracija i dijalog je ključ i za dalji napredak prema članstvu u EU”.\n“Države članice EU očekuju da se dijalog Beograd i Prištine o sveobuhvatnoj normalizaciji odnosa nastavi kontruktivno i u dobroj veri. Nemamo interes da održavamo status kvo i spremni smo da dovedemo proces do uspešnog okončanja onoliko brzo koliko su dve strane za to spremne”, naveo je Lajčak.\n“Kao treće, par reči o partnerstvu sa SAD. Mi imamo istoriju veoma dobre i bliske saradnje i vraćamo se našoj bliskoj saradnji, pripremili smo ovu posetu zajedno, planirali smo i zajednički dolazak sa mojim kolegom Metju Palmerom, ali zbog kovida nije mogao. Pričamo nekoliko puta nedeljno i delimo isti cilj za Balkan – približavanje EU”, rekao je Lajčak.\nNakon posete Prištini, kako kaže Lajčak, može da podeli da postoji razumevanje da je dijalog od ključnog značaja i da mora da se nastavi nakon formiranja institucija.\nNaveo je da je imao koristan sastanak i sa predsednikom Vučićem.\n“Meni je drago da je potvrdio još jednom svoju spremnost da dođe u Brisel u svakom trenutku kada ga pozovemo i da nastavimo naš put ka sveobuhvatnom sporazumu ka normalizaciji i rešavanju svih otvorenih pitanja jednom i zauvek. Spremni smo da nastavimo naš posao”, zaključio je Lajčak.\nVučić: Priština pravi račun bez krčmara\n“Srbija je spremna na dijalog i kompromis, a ako oni u Prištini nisu spremni na to i misle da će neka batina da im stvori državu i da će Srbi na to da pristanu – prave račun bez krčmara”, poručio je Aleksandar Vučić.\nVučić je u vezi sa izjavama iz Prištine, rekao da svakog dana slušamo uvek iste priče.\n“Trudim se da na njih nikada ne odgovaram, ne zato što smo uplašeni da kažemo što mislimo, ili u strahu od EU ili nekog drugog. Računam da su odgovorni i ozbiljni ljudi gospodari neizgovorene reči i sluge izgovorene. Zato se trudite da na sve uvrede civilizovano odgovarate, a tako i neutemeljene planove. Slušao sam sve izjave. Ne mogu da se nasmejem, jer je suviše ozbiljna tema”, rekao je Vučić.\nIzvor Tanjug/RTS, 03. mart 2021.\nMas sa Selakovićem o Kosovu\nMinistar inostranih poslova Nemačke Hajko Mas kaže da je stav Berlina jasan i da je protiv bilo kakvog razgovora o promeni granica. Ističe da ne može da kaže kakva će biti reakcija iz Brisela povodom izjava Aljbina Kurtija, ali kaže da će nova vlast u Prištini morati da se pozabavi nerešenim pitanjima. Suština pozicije Beograda po pitanju odnosa sa Prištinom je u tome da je neophodan kompromis koji podrazumeva ozbiljan pristup, poručio je ministar Nikola Selaković u Berlinu.\nHajko Mas je, nakon razgovora sa ministrom spoljnih poslova Srbije Nikolom Selakovićem, upitan da li će biti reakcije na izjave pobednika na kosovskim izborima Aljbina Kurtija da mu dijalog sa Beogradom nije prioritet, kao i na stalne pretnje “Velikom Albanijom”, rekao da je Berlin bio jasan i u prošlosti da je protiv svake promene granica.\n“Koja reakcija će doći iz Brisela ne mogu oceniti. Mogu reći što smo uvek govorili u prošlosti, a to da bilo kakva diskusija o promeni granica, nije korisna. To je linija koju sledimo i podržavamo. Polazimo od toga da će nova vlada u Prištini da se intenzivno pozabavi pitanjima koja moraju biti rešena kako bi se evropska perspektiva Kosova odmrzla. U trenutku kada bude formirana vlada to ćemo direktno i reći”, rekao je Mas na konferenciji za novinare.\nNa pitanje zašto Srbija u toku predsedavanja Nemačke EU nije otvorila nijedno poglavlje Mas je rekao da se Nemačka bavila time da se sprovedu dogovori postignuti u pregovorima sa Albanijom i Severnom Makedonijom.\n“Nismo u tome uspeli, jer postoje određeni bilateralni problemi sa Severnom Makedonijom. Moramo iskreno i otvoreno reći da sa bivšom američkom vladom nije postojala dobra saradnja sa EU što se tiče normalizacije odnosa Beograda i Prištine. Razgovarali smo sa novom vladom u SAD i tamo postoji potreba za tešnjom saradnjom da zajedno radimo na tom pitanju. To što ćemo imati novu vladu u SAD otvara novu šansu koju treba da iskoristimo”, ocenio je on.\nMinistar Mas izrazio je uverenje da se, uz podršku nove američke vlade, nudi šansa da se pronađe rešenje kosovskog problema i da se dođe do sveobuhvatnog sporazuma koji će doneti i ekonomski prosperitet. Hajko Mas je, na konferenciji za štampu, posle susreta sa šefom srpske diplomatije Nikolom Selakovićem, rekao da je Nemačka uključena u dijalog Beograda i Prištine, te podsetio da EU ima svog specijalnog izaslanika, koji je često u regionu.\nSelaković: Kompromis, ali ne da jedna strana dobije sve\nSuština pozicije Beograda po pitanju odnosa sa Prištinom je u tome da je neophodan kompromis koji podrazumeva ozbiljan pristup kako ni jedna strana ne bi dobila sve, već da obe dobiju dovoljno, poručio je ministar Nikola Selaković u Berlinu.\n“Razgovarali smo o važnom pitanju odnosu Beograda i Prištine, dijalogu na polju normalizacije odnose, a ja sam izneo poziciju Srbije i iskazao podršku specijalnom predstavniku Miroslavu Lajčaku”, rekao je Selaković nakon sastanka sa šefom nemačke diplomatije Hajkom Masom, na zajedničkoj pres konferenciji.\nSelaković je napomenuo da je po tom pitanju, suština pozicije Srbije, ono što uvek govori i predsednik Aleksandar Vučić, a to je kompromisno rešenje, ali koje ne podrazumeva da jedna strana dobije sve, a druga ništa.\n“Kompromis podrazumeva ozbiljan pristup, da budemo u situaciji da ni jedna strana ne dobije sve, a da svi dobiju dovoljno”, rekao je Selaković.\nOn je naveo da se nastaviti razgovori na ovu temu, koja je, kaže, važna na evropskoj agendi Srbije, ali je i od značaja za stabilnost regiona.\nSelaković je još jednom pozvao Masa da poseti Srbiju, podsećajući da je ta poseta nekoliko puta planirana i odlagana.\n“Ali, želim da verujem da će se što pre steći uslovi da se vidimo u Beogradu, da nastavimo razgovor, i zajednički da radimo na pitanjima od značaja za Srbiju i Nemačku i evropski put Srbije”, rekao je šef srpske diplomatije.\nKako je rekao, razgovarali su o EU putu Srbije, nužnosti zadržavanja reformskog kursa na polju vladavine prava, kao i o slobodi medija.\n“Zamolio sam za pristup koji će podrazumevati mnogo toga konkretnog, jer su reforme imale uspeh uvek kada smo nailazili na otvorenost u komunikaciji i kada nam je skretana pažnja na stvari koje bi trebalo da se menjaju”, rekao je Selaković.\nOn je ukazao i na potrebu otvaranja očiglednije evropske perspektive zemljama Zapadnog Balkana, regiona koji geografski, kulturološki, mentalitetski pripada evropskoj porodici naroda.\nSelaković je naveo i da je odlična ekonomska i privredna saradnja Srbije i Nemačke, u čijim kompanijama u Srbiji radi 67.000 ljudi, a cilj je, kaže, da se dođe do brojke od 100.000.\nIzneo je podatak da je nivo trgovinske razmene 5,3 mlrd evra, uz uverenje da će moći da bude i viši.\nSelaković je poručio da je za Srbiju, Nemačka ključan ekonomski partner i zemlja zahvaljujući čijoj pomoći i predusretljivosti je Srbija uspela da uradi mnogo na poboljšanju ekonomske slike i životnog standarda građana.\n“Biće mi zadovoljstvo da nastavimo saradnju u budućnosti. Još jednom, pozivam te da dođeš u Beograd, da nastavimo razgovore. To nam je potrebno u regionu, da vidimo mnogo više ljudi iz zemalja EU, čija se reč dobro sluša i čiji glas značajno utiče na dalji tok evropskog puta Zapadnog Balkana i Srbije”, rekao je Selaković.\n“Berlin smatra da Srbija pripada EU”\nGovoreći o pandemiji, nemački ministar Mas je ukazao da je ona onemogućila direktne susrete, te izrazio zadovoljstvo što je konačno mogao da ugosti svog srpskog kolegu.\nGovoreći o vakcinaciji, rekao je da će u okviru Kovaks programa Zapadnom Balkanu biti isporučeno više od milion vakcina, te da je EU odlučila da pruži podršku u visini od 12 miliona evra regionu.\nNaglasio je da pandemija ne poznaje granice, i da se tiče celog regiona.\nKazao je da Nemačka ozbiljno shvata evropsku perspektivu svih država regiona, dodajući da Berlin smatra da Srbija pripada EU.\nMas je istakao da je Srbija postavila veoma ambiciozne ciljeve, i da je važan proevropski kurs, te da ohrabruje vladu u Beogradu da dalje sprovodi reforme.\nNaveo je i da postoji dodatni format podrške, a to je Berlinski proces, čiji je domaćin ove godine upravo Nemačka.\nNaglasio je da se taj proces tiče praktičnih koraka kao što je osnivanje regionalne kancelarije za mlade, zajedničko tržište, sve što je opipljivo za građane na putu ka EU.\nRazgovarnao je, dodao je, i o bilateralnim odnosima, ističući da ne misli samo na preko 400 nemačkih preduzeća angažovanih u Srbiji, već i o vidljivom znaku saradnje, a to je Ambasada Nemačke u koju će se osoblje useliti uskoro.\nIzrazio je nadu da će biti u mogućnosti da dođe u Beograd na otvaranje.\nGovoreći o kovid pasošima, Hajko Mas rekao je da će Nemačka zalagati za postizanje dogovora o pasošima o vakcinaciji, a koji će biti prihvatljiv i za susede EU uključujući zemlje Zapadnog Balkana.\n“Kupujemo vakcine od svih da sačuvamo živote”\nNikola Selaković poručio je u Berlinu da se Srbija u nabavci vakcina držala principa da je najvažnije sačuvati ljudske živote, i da je cepiva zato nabavljala od različitih proizvođača, te da to nije pitanje geopolitike, već zdravlja građana.\n“Mi smo vakcine od Kine kupili na isti način kao i od Rusije, isto kao i od ”Fajzera”, prve firme sa kojom smo zaključili ugovor i od koje su nam stigle prve vakcine u Srbiju, kao i od Astra-Zeneke”, ukazao je Selaković, upitan da li nabavka vakcine od Kine znači da je ta zemlja pouzdaniji partner od EU.\nSelaković je istakao da se Srbija držala principa da ne postoji važnija stvar od zaštite stanovništva.\n“Kupili bismo vakcine gde god možemo, da bismo sačuvali živote ljudi, to je naš glavni zadatak”, podvukao je Selaković.\nOn je naveo i da je Srbija uspela da dobije vakcine sa četiri mesta, odnosno od četiri različita proizvođača, uprkos činjenici da je mala i siromašna država sa Zapadnog Balkana.\nMas: EU duplo više vakcinisala od Kine i Rusije\nMinistar inostranih poslova Nemačke Hajko Mas istakao je da, ako bi se poredila EU sa Kinom i Rusijom u oblasti vakcinacije, onda je Unija po glavi stanovnika duplo više vakcinisala.\nMas je na pitanje o procesu vakcinacije u Srbiji i kritika zbog vakcina iz Kine i Rusije, kazao da u Nemačkoj postoje određeni ljudi koji kritikuju one koji su primili vakcine iz tih zemalja.\nNaglasio je da nije njegova stvar da to komentariše.\nDodao je da je čuo da je Kina obećala vakcine jednom krugu od preko 46 zemalja.\nIzvor Tanjug/RTS, 04. mart 2021.\nSusretom s ministrom spoljnih poslova Nemačke Hajkom Masom, razgovorima u Odboru nemačke privrede za istočnu Evropu, ali pre svega obraćanjem Odboru Bundestaga za Evropsku uniju, ministar Selaković je domaćinima u Berlinu još jednom ukazao na privrženost svoje zemlje tzv. evropskom putu. To je možda i potrebno, jer svaki put kada na Surčin sleti neki avion s vakcinama iz Moskve ili maskama iz Pekinga u Briselu, ali i u Parizu i Berlinu, pojave se sumnje u iskrenu privrženost Beograda evrointegracijama.\nVakcine iz Kine i Rusije\nVrhunac dvodnevnog Selakovićevog boravka u Berlinu svakako je bio susret s kolegom po položaju Hajkom Masom. Nemački ministar je, prema sopstvenim rečima, još od sredine prošle godine u nekoliko navrata planirao da otputuje u Beograd, ali mu je korona pomrsila račune. Sada je, međutim, najavio da će posetiti Beograd i novu zgradu nemačke ambasade „kad god se za to pruži prilika“.\nPandemija je bila i tema relativno kratkog razgovora dvojice ministara, i tu Mas nije propustio da pohvali Srbiju za uspešnu strategiju kada je u pitanju vakcinacija. Na pitanje novinara da li smatra da je sporno to što Srbija nabavlja vakcine od Kine i Rusije, Mas je odgovorio samokritikom:\n„Ja ne kritikujem kao neki u Nemačkoj to što Srbija od Kine i Rusije dobija vakcine. Mislim da bi mi u EU trebalo više da govorimo o tome kako ćemo do kraja maja da u preko 140 zemalja isporučimo vakcine – samo na Zapadni Balkan više od milion vakcina, a u Srbiju 300.000. Naš problem je što o tome ne govorimo dovoljno glasno“, rekao je Mas i, onako usput, dodao da je EU, posmatrano po glavi stanovnika, vakcinisala dvostruko više građana nego Rusija i Kina.\nSelaković je ukazao na to da Srbija od nikoga nije dobila vakcine, već da ih je kupila, kako od Rusije i Kine, tako i od proizvođača sa Zapada.\nBilo je naravno reči i o putu Srbije u Evropsku uniju i tu je Mas rekao da Nemačka podržava taj put, ali posebno reforme na području vladavine prava i slobode medija. Selaković je na to objasnio da je od svog domaćina zatražio da, kada šalje prigovore o reformama na planu vladavine prava, Nemačka bude konkretnija, te da jasnije ukaže o kojim nedostacima se radi. „To je u prošlosti pomoglo“, dodao je Selaković.\nMas je izbegao da odgovori na pitanje DV da objasni činjenicu da Srbija za vreme prošlogodišnjeg predsedavanja Nemačke Savetu EU nije otvorila ni zatvorila nijedno poglavlje u pregovorima. „Nemačka je bila, kad je proširenje u pitanju, zaokupljena procesom otvaranja pregovora sa Severnom Makedonijom i Albanijom“, odgovorio je zaobilazno Mas.\nNemačka ozbiljno shvata strah od „Velike Albanije“\nSeleković je zadovoljan svojom nastupnom posetom Berlinu i brojnim razgovorima koje je tu imao. On je pred Odborom Bundestaga za EU, koji je iz pandemijskih razloga zasedao u krnjem obliku, rekao da je Beograd privržen dijalogu s Prištinom, ali da isto tako postoje „mnoge poteškoće“ u ostvarivanju tog dijaloga.\n„Nas zabrinjavaju i sve brojnije aktivnosti koje sinhronizovano i otvoreno sprovode vlasti u Prištini i Tirani na realizaciji ideje o ’velikoj Albaniji’, što je pretnja, ne samo za Srbiju, već i za stabilnost čitavog regiona“, rekao je Seleković pred Odborom za EU. Ujedno je i pozvao domaćina u pomoć: „Srbija očekuje snažno i nedvosmisleno delovanje partnera na suzbijanju takvih ambicija“.\nDomaćin je, kako za DV kaže član Odbora i predsednik Parlamentarne grupe za jugoistočnu Evropu Josip Juratović (SPD), „ozbiljno shvatio“ strahove Beograda. Juratović je ukazao na to da je Nemačka apsolutno protiv svake ideje nekakve „Velike Albanije“ koja uvek iznova kruži političkim diskursom u tom delu Evrope. „To su uostalom nalazi i u koalicionom ugovoru aktuelne demohrišćansko-socijaldemokratske vlade Nemačke“, rekao je Juratović. A na to je tokom susreta sa Selakovićem ukazao i ministar Mas.\nUgodna atmosfera, neugodna pitanja\nJuratović je jučerašnji (3.3.) nastup ministra Selakovića pred Odborom i Parlamentarnom grupom za jugoistočnu Evropu (kojoj je on na čelu) ocenio kao pozitivne i uspešne. „Ministar je kvalitetno predstavio pozitivan ekonomski razvoj i rast stranih investicija“, rekao je Juratović.\nNo Odbor je isto tako Selakovića u Beograd otpratio i sa nekoliko neugodnih pitanja. Jedno se odnosi na nepopularnost Evropske unije među mladima u Srbiji i pitanje šta vlada u Beogradu čini kako bi se poboljšao imidž EU koja je daleko najvažniji investitor u toj zemlji. Selaković je rekao da će vladi preneti tu zabrinutost poslanika Bundestaga.\nDrugo neugodno pitanje odnosilo se na bojazan od prevelike (finansijske) zavisnosti Srbije od Kine, što bi moglo negativno da se odrazi na približavanje Evropskoj uniji. Selaković je domaćina uveravao da su te bojazni neosnovane i da vlada Srbije „drži pod kontrolom“ zaduženost prema Kini.\nProlećna diplomatska ofanziva\nPosetu Nikole Selakovića Berlinu trebalo bi posmatrati i u svetlu spoljnopolitičke ofanzive koju je pre dva dana najavilo nemačko Ministarstvo spoljnih poslova. Jer, kako je saopšteno, a to isto je u četvrtak ponovio i Mas, „strateška suverenost“ Evrope nezamisliva je bez zemalja zapadnog Balkana. Zato nemački ministar spoljnih poslova u svrhu „razmene mišljenja“, nakon susreta sa Selakovićem sledećih nedelja u odvojenim posetama prima i ministre spoljnih poslova Bosne i Hercegovine i Albanije. Kako je potvrđeno za DV, ministarka spoljnih poslova BiH Bisera Turković u Berlin dolazi sledeće nedelje. U taj niz aktivnosti svrstava se i poseta crnogorskog ministra spoljnih poslova Đorđa Radulovića početkom godine Berlinu.\nU Berlinu su svesni gde trenutno leže frustracije zemalja Zapadnog Balkana, onih koje su u nabavci vakcina sve karte položile na EU. Zato se i ističe da je u Briselu još na početku pandemije odobreno 3,3 milijardi evra za podršku zemljama Zapadnog Balkana u savladavanju posledica korona-krize. Kasnije, tokom jeseni prošle godine, donesen je još jedan ekonomski i investicioni plan ukupne vrednosti devet milijardi evra. Tome bi trebalo pridodati i 70 miliona evra za finansiranje vakcina.\nTakođe se prenosi da Nemačka „misli ozbiljno“ kada je reč o evropskoj perspektivi Zapadnog Balkana. Zato će ovog leta Berlin biti domaćin novog samita u sklopu tzv. „Berlinskog procesa“ a u Ministarstvu spoljnih poslova nadaju se da će učesnici moći tome i fizički da prisustvuju. Tako bi Berlin mogao da nadoknadi ono što je tokom predsedavanja EU propušteno zbog pandemije.\nIzvor Dojče vele, 04. mart 2021.\nPreporučujemoAleksandar Vučićdijalog Beograda i PrištineEUKosovo i MetohijaMiroslav LajčakNemačkaNenad KrajcerNikola SelakovićSrbijaHajko Mas


Baton: Hamilton nema šanse, titula ide Alonsu ili Fetelu\nVozač Meklarena Dženson Baton ne veruje u svog klupskog kolegu i smatra da je šampionska trka u Formuli 1 završena za Luisa Hamiltona.\n"Sada je bilo kome, osim Fetelu, teško da stigne Alonsa i oni će voditi borbu za titulu", smatra Baton.\nHamilton je na poslednjih pet trka čak tri puta odustao i Baton ističe kako samo jedna loša trka može mnogo toga da promeni.\n"Fernando je svoju imao na stazi Spa, Luis isto i pri tom u Singapuru, a Sebastijan takođe na poslednjoj trci. Kada niko od vozača nema kontinuitet, onda ne može ni da se stvori velika razlika. Fetel zaostaje 29 poena, a to je nadoknadivo", istakao je Baton.\nDo kraja je najbržeg cirkusa na svetu je ostalo još šest trka, odnosno još 150 bodova je u igri.\nDa li će Fetel uspeti da dođe do het-trika ili će Alonso ili možda Raikonen prekinuti njegovu dominaciju je ono što čini vrlo uzbudljivim ovu sezonu.\nVRTOGLAVICA OBORILA VOZAČA Masa u bolnici, propušta trku u Mađarskoj\nVozač Vilijamsa Brazilac Felipe Masa propustiće predstojeću trku za Veliku nagradu Mađarske u šampionatu Formule 1 zbog bolesti, a umesto njega nastupiće Britanac Pol Di Resta koji će učestvovati u kvalifikacijama.\nBorković namučio Leba u Francuskoj i osvojio šest bodova u drugoj trci\nNaš najbolji automobilista Dušan Borković završio je drugu trku u Francuskoj na odličnom sedmom mestu i osvojio novih šest bodova u debitantskoj sezoni Svetskog šampionata turing automobila (WTCC).


Trag fondacija - Osnaživanje ženskih organizacija i pokreta za borbu protiv nasilja nad ženama\nTrag fondacija :: Donacije za OCD :: Osnaživanje ženskih organizacija i pokreta za borbu protiv nasilja nad ženama\nProgramom za Osnaživanje ženskih organizacija i pokreta za borbu protiv nasilja nad ženama 2015. godine započeta je višegodišnja saradnja između Oak i Trag fondacije. Programom želimo da osnažimo ženske organizacije, pokret i mreže u Bosni i Hercegovini, Crnoj Gori i Srbiji kroz davanje donacija, izgradnju kapaciteta i umrežavanje. Program Osnaživanje ženskih organizacija i pokreta za borbu protiv nasilja nad ženama je u skladu sa postojećom strategijom i programom Oak fondacije “Teme koje se tiču žena” (eng. Issues Affecting Women Programme).\nProgram ima dva glavna stuba:\n1. razvijanje pokreta za ženska ljudska prava\n2. borba protiv nasilja nad ženama\nOva dva stuba se dalje granaju u četiri programske oblasti:\n- izgradnja pokreta\n- borba protiv nasilja nad ženama\n- borba protiv eksploatacije i trgovine ljudima\n- nasilja u kriznim situacijama (ratno, post-ratno nasilje)\nProgramom se podržavaju organizacije koje se bave unapređivanjem i zaštitom ljudskih prava žena u ovim oblastima.\nKroz davanje donacija Trag fondacija upravlja institucionalnom podrškom Oak fondacije ženskim organizacijama i mrežama, prati primenu aktivnosti na terenu i pruža tehničku i savetodavnu podršku u izveštavanju organizacija prema Oak fondaciji.\nKroz izgradnju kapaciteta Trag fondacija, prema potrebama ženskih organizacija i mreža, organizuje grupne i individualne treninge i edukacije (trening za izradu politika i procedura zaštite dece u saradnji sa Keeping Children Safe, obuke za pisanje EU projekata, prikupljanje sredstava, razvijanje socijalnog biznisa u saradnji sa organizacijom NESsT, itd). U okviru izgradnje kapaciteta, kako bi prilagodila podršku potrebama ženskih organizacija i mreža, Trag fondacija je 2015. godine uradila radionice samoprocene kapaciteta sa svim organizacijama koje su podržane od strane Oak fondacije. Osim toga, u okviru izgradnje kapaciteta, Trag fondacija pruža podršku svim organizacijama u okviru programa na dnevnoj osnovi i prema njihovim potrebama.\nKroz umrežavanje Trag fondacija upravlja procesom razvijanja nove regionalne strategije za podršku ženskim organizacijama na Balkanu, povezuje i pospešuje komunikaciju među organizacijama koje su podržane od strane Oak fondacije kroz organizovanje redovnih regionalnih sastanaka i identifikuje nove organizacije i mreže koje doprinose unapređenju i primeni programa na Balkanu a koje će Oak fondacija podržavati u budućnosti.\nKroz program Osnaživanje ženskih organizacija i pokreta za borbu protiv nasilja nad ženama institucionalno je podržano 25 ženskih organizacija u Bosni i Hercegovini, Crnoj Gori i Srbiji.\nUpite u vezi programa slati i-mejlom na natalija@tragfondacija.org ili putem telefona +381 62 202 4067.


Državne merne stanice za zagađenje vazduha van funkcije\n01. 02. 2020.|\nObaveštavamo javnost da je veliki broj zvaničnih automatskih mernih stanica koje mere zagađenje vazduha u našim gradovima, van funkcije. Ni aplikacije koje u realnom vremenu prenose ove podatke, poput AirCare-a, kao i sajt Agencije za zaštitu životne sredine koja je zadužena za rad automatskih mernih stanica, već dva dana nemaju informacije o zagađenju vazduha.\nU trenutku kada se naši gradovi sve češće nalaze na vrhu liste najzagađenijih gradova i da Srbija na godišnjem nivou izgubi skoro 7.000 građana usled zagađenja vazduha, činjenica da su podaci sa državnih mernih stanica nedostupni građanima je skandalozna. Ovo nije prvi put da automatske merne stanice budu van funkcije, posebno u danima kada je evidentno veliko zagađenje vazduha. Manir predstavnika zvaničnih institucija je da umanjuju značaj zagađenja ili da negiraju podatke o zagađenju. Očito da su onemogućavanjem rada i pristupa zvaničnim podacima o stepenu zagađanje vazduha pronašli inovativan način kako da obmanu građane i da sakriju podatke o zagađenje vazduha. Pozivamo Filipa Radovića, direktora Agencije za zaštitu životne sredine, da se hitno i bez odlaganja obrati javnosti i objasni građanima šta se dešava sa podacima i automatskim mernim stanicima koje registruju podatke o zagađenju vazduha.\nPosebno želimo da naglasimo da su za sredu 5. februar najavljene protestne akcije i skupovi u preko 20 gradova širom Srbije na kojima će građani zahtevati da državne službe prestanu sa umanjivanjem problema zagađenja kao i da pokrenu konkretne korake kako bi se ovaj problem rešio. Jedna od prvih mera koju zahtevamo jeste pravovremeno i tačno informisanje građana o zagađenju vazduha.\nGradovi koji su se odazvali pozivu Građanskog fronta i inicijative Ne davimo Beograd su: Niš, Kraljevo, Novi Sad, Smederevo, Valjevo, Požega, Vlasotince, Kula, Apatin, Užice, Gornji Milanovac, Inđija, Beograd, Subotica, Pančevo, Kosjerić, Bačka Topola i Raška, a očekuje se da se još gradova pridruži.\nSve informacije o borbi za čist vazduh 5. februara možete naći na:


Polovni E-Z-GO txt oprema za uredjivanje golf terena oglasi za prodaju - Srbija - Mascus Srbija\nNalazite se ovde: Mascus Srbija > Komunalna tehnika > E-Z-GO > E-Z-GO txt\nOprema za uredjivanje golf terena (5)\nPolovni E-Z-GO txt oprema za uredjivanje golf terena\nE-Z-GO TXT Elektro mit Flip FlopOpšte stanje (1-5): 4, Broj prethodnih vlasnika: 1, Bruto težina: 253, Najveća brzina: 24, Tip trake: 2 WD, Snaga motora: 2.99, Transportne dimenzije (DxŠxV): 2.36 x 1.19 x 1.71\nOvde je kompletna lista polovnih E-Z-GO txt oprema za uredjivanje golf terena za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og E-Z-GO txt oprema za uredjivanje golf terena koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”.\nIzaberite brend, model, cenu i/ili lokaciju da vidite dostupne mašine u kategoriji E-Z-GO txt oprema za uredjivanje golf terena.\nMascus je najveće trzište na internet za kupoprodaju polovnih mašina u kategoriji E-Z-GO txt oprema za uredjivanje golf terena i druge opreme za uređenje bašti i peizaznu arhitekturu. Ukoliko imate bilo koje pitanje vezano za kupoprodaju traktora, kosilica, dimnjičare, oprema za zaštitu I obradu zemlje, mašina za obradu, ili druge opreme za uređenje pejzaza , molimo Vas kontaktirajte Mascus RS.


Turskoj kompaniji još 3,7 miliona evra subvencija | Nova Ekonomija\nTurskoj kompaniji još 3,7 miliona evra subvencija\nUgovor o dodeli sredstava podsticaja zaključen je između Ministarstva privrede i kompanije "ERENLI DOO LESKOVAC".\nErenli se ugovorom obavezuje da zaposli najmanje 338 novih radnika na neodređeno vreme do kraja 2025. godine, kao i da u istom roku izvrši ulaganje u materijalna i nematerijalna sredstva firme od najmanje 16,6 miliona evra (od toga 25 odsto ulaganja mora biti finansirano iz sopstvenih sredstava).\nU trenutku podnošenja prijave za dodelu podsticaja Erenli je imao jednog zaposlenog, navodi se u ugovoru.\nErenli završio prvu fazu izgradnje fabrike, od države zemljište u Leskovcu\nFirma Erenli je u Leskovcu osnovana 13. maja 2021. godine i vlasništvu je kompanije ERENLI KAUCUK iz Turske.\nPrva faza radova na izgradnji nove fabrike završena je početkom marta, a svečanosti je prisustvovao i predsednik Srbije Aleksandar Vučić.


"Vojvođansko-mađarski poslovni forum", u organizaciji Skupštine AP Vojvodine, Ambasade Mađarske u Republici Srbiji, Mađarsko-srpske trgovinsko-industrijske komore, Trgovinske kuće Mađarske i Privredne komore Vojvodine (PKV), a pod pokroviteljstvom Pokrajinske vlade održan je u okviru 84. Međunarodnog sajma poljoprivrede.\nU okviru foruma, Privredna komora Vojvodine, Mađarsko-srpska trgovinska i industrijska komora i Mađarsko-srpski poslovni savet potpisali su trojni ugovor o saradnji.\nPoslovni forum otvorio je predsednik Skupštine AP Vojvodine Ištvan Pastor koji je ocenio da su Srbija i Mađarska u prethodnom periodu dosta toga učinile da bi izgradile veoma dobre susedske, prijateljske i privredne odnose.\n- Potpisivanje današnjeg ugovora predstavlja institucionalni okvir za jačanje privrednih veza i mađarski privrednici imaju veliki interes da nastupe na ovom prostoru u još većoj meri. Srbija je danas politički veoma stabilna zemlja koja svakim danom sve više jača svoj međunarodni ugled i ozbiljnim koracima se približava Evropskoj uniji, a u tom procesu radi i na usaglašavanju zakonodavstva što dovodi do stvaranja povoljnog privrednog ambijenta, dodao je Pastor.\nPotpredsednik Pokrajinske vlade Đorđe Milićević istakao je značajnu ulogu mađarske nacionalne zajednice u Vojvodini i srpske u Mađarskoj na uspostavljanju dobrih odnosa između dve zemlje. „To pokazuju i brojke. Razmena preduzeća iz AP Vojvodine sa firmama u Mađarskoj je u prošloj godini dostigla skoro 500 miliona dolara i veća je za 6,1 odsto u odnosu na prethodnu godinu. Od toga, 275 miliona dolara čini izvoz preduzeća iz Vojvodine u Mađarsku i on je u porastu skoro za četvrtinu, rekao je Milićević.\nDodao je da tu ne smemo stati i da je potrebno dati jedan dodatni zamah i podsticaj toj saradnji.\n- To su veoma značajni pokazatelji koji govore o tome da je saradnja na visokom nivou, ali da tu ne smemo stati. Moramo dati jedan dodatni zamah i podsticaj toj saradnji. Srbija je dobro mesto za ulaganje i mi smo u Vojvodini osnovali Razvojnu agenciju koja će dodatno podsticati investicije. To je nov instrument u privlačenju i domaćih i stranih investicija i verujem da će u doglednom periodu i to dati dodatne rezultate, rekao je Milićević.\n- Za PKV danas je izuzetno značajan dan. Potpisivanjem trojnog ugovora o saradnji, baš na ovakvom impozantnom skupu, učvrstićemo i unapredićemo odnose koje imamo sa Mađarskom. Ova zemlja tradicionalno je jedna od naših najznačajnijih spoljnotrgovinskih partnera, rekao je predsednik PKV Boško Vučurević.\nAmbasador Mađarske u Srbiji dr Atila Pinter osvrnuo se na značajne međudržavne projekte, kao što je izgradnja železničke pruge Beograd-Budimpešta, zatim projekat regionalne pruge kod Subotice koju finansijski podržava EU i otvaranje novih graničnih prelaza, što sve treba da doprinese boljem povezivanju privrednih subjekata iz dve države.\nCilj "Vojvođansko-mađarskog poslovnog foruma" bio je pružanje šansi domaćim kompanijama da se upoznaju sa mađarskim firmama, kao i doprinošenje uspostavljanju dobrih poslovnih odnosa Srbije i Mađarske, koji će omogućiti celishodniju saradnju u povezivanju privrednika susednih zemalja.\nMeđu učesnicima "Vojvođansko-mađarskog poslovnog foruma" bili su potpredsednici Skupštine AP Vojvodine Aleksandra Đanković i Ivan Stjepović, pomoćnica ministra spoljnih poslova i trgovine Mađarske dr Petra Pana, ambasador Mađarske u Srbiji Nj. E. dr Atila Pinter, pokrajinski sekretar za poljoprivredu, šumarstvo i vodoprivredu mr Vuk Radojević, pokrajinski sekretar za regionalni razvoj, međuregionalnu saradnju i lokalnu samoupravu Ognjen Bjelić, izvršni direktor Razvojne agencije Srbije Tamara Jurenić, direktor RAV Nataša Bajić – Pavičević, predsednik Izvršnog odbora OTP banke Srbije Predrag Mihajlović, potpredsednik Mađarske asocijacije inovativnih klastera Đerđ Siđi, izvršni potpredsednik Mađarsko-srpske trgovinske i industrijske komore Mikloš Jojart.


TEŽAK PORAZ Larkin i Moerman ugasili Zvezdu u Beogradu - Srpskainfo\nKošarkaški Crvene zvezde doživjeli su težak poraz na svom parketu. Oslabljeni Efes bez četiri važna košarkaša slavio je u Beogradu 75:64 i tako nastavio sjajan niz rezultata protiv šampiona Srbije.\nBio je ovo duel ekipa koje su bile veoma oslabljene u ovom kolu. Zvezda je igrala bez Lengstona Hola i Džonija O Brajanta, dok su problem Efesa bili poznati od ranije i oni su igrali bez četiri važna košarkaša.\nKošarkaši Crvene zvezde odigrali su prve dvije četvrtine sa puno oscilacija. Beograđani su sjajno krenuli u meč poveli 8:0, ali su onda dopustili gostima da se vrate.\nIako je Efes doputovao oslabljen u Beograd, sjajni Šejm Larkin je preuzeo konce igre u svoje ruke, dijelio je lopte, sjajno probijao i pogađao. Kada su mu se priključili Moerman i Tunčer , Efes je serijom trojki preokrenuo rezultat i došao do velike prednosti 35:21. Beograđani su bili meki u odbrani, nisu čak pravili ni prekršaje pa nisu izlazili iz bonusa.\nZvezda je imala problema u odbrani , gdje su loše preuzimali i ostavljali su goste same na šutu što su oni znali da iskoriste. Poenima Korija Voldena Zvezda je krenula u seriju 8:0 i zatim prišla a ako se uzme u obzir da su gosti pogodili 10 trojki minus od 4 poena je bio prihvatljiv.\nU trećoj četvrtini opet raspad Zvezde. Katastrofalna odbrana, loša preuzimanja koja su ostavljala rivala na šutu za tri poena i nesigurnost u napadu donijeli su Efesu ogromnih plus 19. Pogađali su u turskom timu za tri poena, a sjajan je bio Moerman koji je ubacio 5 od 6 pokušaja.\nNajefikasniji u pobjedničkom timu bio je Šejn Larkin sa 18 poena, dok je Morman ubacio 17. U Zvezdi je Kori Volden imao 14 poena, dok je u potpunosti podbacio Džordan Lojd sa 10 poena ali uz katastrofalan šut.\nRezultati CSKA – Real Madrid 74:73, Crvena zvezda- Efes 64:75, Žalgiris- Zenit 75:83.\nSport EfesEvroligaKK Crvena zvezda\nOD JUNAKA DO TRAGIČARA Micić ostao bez snage u finišu\nPO PLANU Finale Lige šampiona definitivno u Istanbulu\n"KRIV JE ZIDAN" Mijatović osuo po treneru Real Madrida\nSKROMNI KANTE Očitao lekciju "kraljevima" i na terenu i van njega (VIDEO)


Vujošević: Zlonamerni komentari o incidentu sa Andrićem su pokušaj da se povratak na pobednički put stavi u drugi plan! - Info Pult\nTrener Partizana Duško Vujošević putem zvaničnog sajta kluba oglasio se povodom incidenta sa Mihajlom Andrićem na kraju meča sa Hapoelom, kada je iskusni strateg imao fizički kontakt sa mladim košarkašem crno-belih.\n– Vidim da su u medijima više nego zlonamerni i prenaglašeni komentari novinara, koji nisu imali takvu agresivnost, borbenost i moralnu čvrstinu da zaštite koleginicu iz svog esnafa Olju Bećković, kada je zabranjena emisija “Utisak nedelje” – rekao je Vujošević, dodavši da sa ekipom provodi 24 sata i da savelikom posvećenošću prema timu i emocijom radi ono što misli da je ispravno.\n“Ovakva igra daje nam razlog za optimizam, ispustili smo praktično dobijenu utakmicu!”\nOdlična braća Gasol, Lejkerse “bije” ko stigne\n– Ovo je pokušaj da se dobra igra Partizana i povratak na ne tako stari put uspeha, stavi u drugi plan i na taj način onemogući, jer ako u ovom sastavu funkcionišemo dobro uz povratak Mačvana, Milosavljevića i dolazak jednogAmerikanca, bićemo još bolji, pa “zlo treba u semenu saseći” – objasnio je Vujošević.\nNekadašnji strateg moskovskog CSKA i selektor Srbije i Crne Gore, potom i samostalne Crne Gore nije ostao nem ni na odgovor gradskog sekretara za sport Slavka Gaka.\n– Pročitao sam samo šta se piše na sajtu Skupštine grada. Vuk Karadžić je odavno ustanovio pravilo “čitaj kako je napisano”, dakle ništa nisam tumačio već samo pročitao i naglasio. Kao predsednik JSD Partizan, koje je vlasnik fudbalskog stadiona Partizan, apsolutno moram da se bavim onim što dotiče problematiku vlasništva tog stadiona – rekao je Vujošević.\nBilbao prekinuo pobednički niz Sevilje\nPrevious (VIDEO) MAJSTORIJA: Miralem Pjanić jednim dodavanjem izbacio iz igre ceo tim Ćezene\nNext (VIDEO) Riberi posle napada navijača Hamburgera: Nije bilo ništa ozbiljno


SRBIJA ULAŽE DESET MILIONA EVRA U SEKTOR INFORMACIONIH TEHNOLOGIJA – Zrenjanin\nSRBIJA ULAŽE DESET MILIONA EVRA U SEKTOR INFORMACIONIH TEHNOLOGIJA\nDa kvantitet ne ugrozi kvalitet\nPrema najavama ministarke državne uprave i lokalne samouprave Ane Brnabić, Srbija bi u narednim godinama trebalo da uloži deset miliona evra u razvijanje i jačanje sektora informacionih tehnologija (IT), a kao jedan od gradova sa velikim potencijalom pominje se i Zrenjanin. Sa takvom pozicijom na IT mapi Srbije slaže se Vladimir Kovač, predsednik IKT (informaciono-komunikacione tehnologije) klastera u našem gradu.\n– Kadrova nema dovoljno, i to je jedan od ciljeva našeg klastera, da u narednih par godina stvorimo takvu klimu i uslove u Zrenjaninu da dobijemo hiljadu kvalitetnih IT stručnjaka. Rešenje je sadržano u našoj misiji: unapređenje sektora za informacione tehnologije u Zrenjaninu, jačanjem kapaciteta obrazovnih institucija, kako za formalno tako i za neformalno obrazovanje IT kadrova, promovisanje grada kao povoljne lokacije za obrazovanje i život IT kadrova i stvaranje dobre klime za poslovanje kompanija čija su delatnost informacione tehnologije u Zrenjaninu – ispričao je Kovač za list „Zrenjanin”.\nU našem gradu rade „Levi9”, „Vega IT”, čiji su razvojni timovi u Zrenjaninu a sedišta u Novom Sadu, dok je firma „Konsaltir” iz Švajcarske ceo svoj tim ovde stacionirala. Više od deset godina posluje i „Ju tim softver”.\n– Postoji i izvestan broj drugih, manjih firmi koje se posredno ili neposredno bave nekom od delatnosti koje spadaju u IKT sektor i veliki broj takozvanih frilensera, tj. stručnjaka koji od kuće rade za klijente u Srbiji ili u svetu. Dakle, imamo nekoliko desetina zaposlenih u ovom sektoru u gradu – naveo je predsednik IKT klastera.\nPrva briga kvalitet\nOno što poslodavci iz IT sektora vide kao najveći problem je nedostatak dovoljno stručnog kadra u Srbiji.\n-Ukoliko Akcioni plan donese promene koje su najavljene, a to su povećanje broja stručnog IT kadra, i/ili poboljšanje kvaliteta nastave u pojedinim visokoobrazovnim institucijama, mislimo da takav akcioni plan ima smisla i da bi takve aktivnosti Vlade RS mogle značajno da pomognu našem sektoru – izjavila je Maja Božić iz kompanije „Vega IT”. Na pitanje koje su opasnosti takvog sistema, ona poručuje da kvantitet ne sme da ugrozi kvalitet.\n– Problem ne leži samo u broju ljudi koji su studirali informacione tehnologije, nego i u znanju i tehničkim veština koje poseduju posle studija. Ne bi bilo dobro naglo povećanje broja ljudi koji su se specijalizovali iz oblasti informacionih tehnologija bez održavanja kvaliteta najboljih visokoobrazovnih institucija, i da se pri tome ne poboljša kvalitet nastave na fakultetima na kojima on trenutno nije na zadovoljavajućem nivou – obrazložila je Božićeva, a takav stav o toj temi ima i dr Dejan Molnar, docent na Ekonomskom fakultetu u Beogradu. Prema procenama u koje je imao uvid, Srbija je u domenu informacionih tehnologija ostvarila izvoz u vrednosti od 344 miliona evra u 2014. i 455 miliona evra u 2015. godini, dok je prosečna godišnja stopa rasta ovog pokazatelja u periodu 2010-2015. iznosila čak oko 25 odsto.\n-Pri tome, dostignut je nivo izvoza od oko 50 evra po stanovniku, što je i dalje niže od proseka država centralne i istočne Evrope (koji iznosi oko 90 evra). Sa druge strane, udeo izvoza IT sektora u BDP-u u našoj zemlji je na nivou od preko jedan odsto, što je značajno povećanje u odnosu na prethodni period – sa 0,4 odsto BDP-a u 2010, na oko 1,3 procenata BDP-a u 2015. godini – napisao je dr Molnar u svojoj kolumni u listu „Zrenjanin”.\nDr Molnar se slaže da je reč o brzorastućoj delatnosti, koja bi mogla i da ostvaruje dinamičan rast i nadalje, uz adekvatnu podršku države.\n– Korisno bi bilo da se ljudi iz ovog sektora odluče da žive u našem gradu i da svoje preduzetničke aktivnosti obavljaju odavde. Multiplikatorski efekti bi bili od posebne važnosti, jer su u pitanju ljudi koji ostvaruju natprosečne zarade koje bi trošili na lokalnom tržištu što bi bila razvojna poluga za druge delatnosti zastupljene u gradskoj privredi, recimo u ugostiteljstvu, trgovini, sportu i rekreaciji, različitim uslugama i nekretninama – poručio je dr Molnar.\n„Vebiz” kao podrška gradu\nZrenjanin se nalazi na IT mapi Srbije, ali i regiona, a deo zasluga nosi i „Vebiz” (Webiz), u proteklih pet godina najveća IT konferencija u Srbiji, sa takođe značajnim odjekom u regionu.\n– Okupljanje celokupne srpske IT scene, kao i gostiju iz sveta, svakako da može da doprinese daljem pozicioniranju Zrenjanina kao jednog od centara IT industrije. Osnivanje klastera u Zrenjaninu sigurno da će doprineti i naše manifestacije, a najviše kroz realizaciju nekih novih programskih sadržaja poput okruglih stolova, javnih tribina – ocenio je Vladimir Kovač, organizator najpoznatije IT konferencije u regionu.\nDRUGI KUP VATROGASNOG SAVEZA VOJVODINE U ZRENJANINU: Vatrogasna kultura sprečava požare\n← TALENTOVANI KLEČANIN DARKO MARČETA DIZAJNIRA AUTOMOBILE I PRAVI MAKETE OD GLINE\nIZDAVANjE U ZAKUP DRŽAVNIH ORANICA →


novembarski horoskop Archives - Stranica 2 od 2 - Mesečni Horoskop za JUN 2020.\nHome » novembarski horoskop\nNaš poznati i iskusni astrolog Igor Pavluković pripremio vam je analizu nebeskih dešavanja tokom meseca novembra! Tokom meseca, na nebu će se dešavati… 2. Kvadrat Saturna i Kirona, 4. Pun Mesec 5. Merkur ulazi ...[Pročitajte ceo članak]\nMesečni horoskop za novembar 2017. za sve Bikove POSAO Poslovne prognoze za novembar 2017. Dragi Bikovi, Na početku meseca 3. novembra, Venera, vaš vladar pravi trigon sa Saturnom koji vlada vašim poljem posla i ...[Pročitajte ceo članak]\nMesečni horoskop za novembar 2017. za sve Rakove POSAO Poslovne prognoze za novembar 2017. Dragi Rakovi, U prvoj dekadi novembra ćete imati uspeha u oblastima usluga i javnosti. Takođe ćete biti u mogućnosti da ...[Pročitajte ceo članak]\nMesečni horoskop za novembar 2017. za sve Lavove! POSAO Poslovne prognoze za novembar 2017. Dragi Lavovi, Početak novembra vam nije pogodan za započinjanje novih poslovnih projekata. Nedostajaće vam podrška i ...[Pročitajte ceo članak]\nMesečni horoskop za novembar 2017. za sve Vage! POSAO Poslovne prognoze za novembar 2017. Drage Vage, Tokom novembra Mars prolazi kroz vaš znak. Kako je Mars u znaku Vage slab i u izgonu, bićete pritisnuti ...[Pročitajte ceo članak]\nMesečni horoskop za novembar 2017. za sve Škorpije! POSAO Poslovne prognoze za novembar 2017. Dragi Škorpioni, Kroz vaš znak će tokom novembra prolaziti čak tri planete. Sunce i Jupiter se već nalaze u ...[Pročitajte ceo članak]\nMesečni horoskop za novembar 2017. za sve Strelčeve! POSAO Poslovne prognoze za novembar 2017. Dragi Strelčevi, Merkur koji vlada vašim poljem posla i karijere ulazi u vaš znak 5. novembra. kako je Merkur u Strelcu ...[Pročitajte ceo članak]\nMesečni horoskop za novembar 2017. za sve Jarčeve! POSAO Poslovne prognoze za novembar 2017. Dragi Jarčevi, Mars tokom novembra prolazi kroz vaše polje posla i karijere, a ujedno se nalazi u znaku Vage gde je u ...[Pročitajte ceo članak]\nMesečni horoskop za novembar 2017. za sve Vodolije! POSAO Poslovne prognoze za novembar 2017. DrageVodolije, Mars koji vlada vašim poljem posla i karijere prolaziće tokom novembra kroz znak Vage gde je u izgonu i ...[Pročitajte ceo članak]


source.ba | Džaferović: Komisija želi kandidatski status za BiH do 1. novembra\nČlan Predsjedništva Bosne i Hercegovine Šefik Džaferović je nakon sastanka kolektivnog vodstva države sa visokom predstavnicom za vanjsku i sigurnosnu politiku Evropske unije Federicom Mogherini u Briselu istakao da Evropska komisija želi da Bosna i Hercegovina status kandidatkinje za članstvo u uniji dobije do 1. novembra, javlja N1.\nKao važnim je istakao poruku Mogherini da je zapadni Balkan u vrhu prioriteta za Evropsku uniju. Za njega je "impresionirajuće" što je Evropska unija odlučna da se institucionalno poveže sa državama zapadnog Balkana.\n- Ova godina i mandat Evropske komisije će do 1. novembra biti iskorišteni kako bi države napravile iskorak ka Evropskoj uniji. Nema dileme da Evropska komisija želi da Bosna i Hercegovina dobije kandidatski status najkasnije do 1. novembra ove godine - kazao je on.\nDžaferović je naglasio da je razgovarano i o tome šta Bosna i Hercegovina treba uraditi u integraciji ka Evropskoj uniji. Prema njegovim riječima, odgovori na Upitnik Evropske komisije su praktično završeni i predstoje tehnički detalji u njihovom finaliziranju.\nČlan Predsjedništva iz reda bošnjačkog naroda je podsjetio da mandatar za Vijeće ministara mora biti osoba koja će poštovati Ustav i zakone Bosne i Hercegovine.\n- Nadam se da će ovaj susret podstaći na konstruktivan odnos one koji nemaju konstruktivan odnos - istaknuo je on.\nDžaferović je ocijenio kao ključnim za Bosnu i Hercegovinu djelovanje Vašingtona i Brisela.\nTagovi: Predsjednistvo BiHSDABiHSefik Dzaferovic


U negotinu se osobama starijim od 65 godina u nedelju 22. marta, u vremenu od 4 do 7 sati ujutru, omogućava snabdevanja medikamentima-lekovima | TV Istok\nU negotinu se osobama starijim od 65 godina u nedelju 22. marta, u vremenu od 4 do 7 sati ujutru, omogućava snabdevanja medikamentima-lekovima\nŠtab za vanredne situacije za teritoriju opštine Negotin doneo je Zaključak da se, u cilju snabdevanja medikamentima-lekovima osobama starijim od 65 godina, u nedelju 22. marta, u vremenu od 4 do 7 sati ujutru, omogućava snabdevanje u prodajnom objektu Apoteke „ Živković “ (kružni tok kod bolnice).\nOvaj zaključak se ne odnosi na lica kojima je određena izolacija ili su došli iz inostranstva. Lica koja ne mogu da ispune svoje zahteve treba da se obrate Situacionom centru za obaveštavanje na telefone 069/8482 785, 019/548 335 i 019/544 000, koji će pružiti pomoć u nabavci preko svojih volontera.\nObaveštavaju se poslodavci da su u obavezi da upozore potrošače i ispoštuju propise koje nalaže vanredno stanje u prodajnom objektu.\nPrevious : Formiranje kol centara za starije sugrađane u svakoj opštini\nNext : Uhapšene tri osobe iz Sokobanje zatečene na ulicama u vreme policijskog časa


FoNet portal :: Pretraga / tagId=36162\nTag: otpadne vode, Pogodaka: 11\nMinistar građevinarstva, saobraćaja i infrastrukture Tomislav Momirović izjavio je danas da Kruševac postaje grad uzor po nivou investicija u ekološke projekte, saopšteno je iz Ministarstva.\nKanalizacija za tri godine\nPredsednik beogradskog odbora Socijalističke partije Srbije Nikola Nikodijević poručio je danas, na predizbornom skupu u Borči, da je počelo da se rešava pitanje kanalizacije za stanovnike leve obale Dunava i da će za tri godine biti izgrađeno 80 kilometara kanalizacije.\nZa IPA projekte 171 milion\nSrbija je uspešno i u planiranom roku završila ugovaranje projekata za program Instrumenta predpristupne pomoći (IPA) 2017, i to sa stopom ugovaranja od 99,3 odsto, a ukupan iznos za 21 ugovoreni projekat s nacionalnim kofinansiranjem je 130,93 miliona evra, saopštilo je Ministarstvo finansija.\nDunav građanima, ne investitorima\nNarodna stranka pozvala je danas, povodom 29. juna, Međunarodnog dana Dunava, Vladu Srbije i lokalne vlasti da se prema obalama te reke odnose u interesu građana Srbije koji ih plaćaju, a ne u interesu investitora koji bez ikakvih kazni zagađuju vodu i zemlju i uništavaju raznolikost biljnog i životinjskog sveta.\nMinistarka zaštite životne sredine Irena Vujović izjavila je danas da će 26 opština dobiti postrojenja za prečišćavanje otpadnih voda i da je za to Razvojna banka Saveta Evrope odobrila kredit od 200 miliona evra.\nEkološki standardi Kine\nMinistarka zaštite životne sredine Irena Vujović razgovarala je danas sa ambasadorkom Kine Čen Bo o aktuelnim projektima koje u Srbiji sprovode kineski partneri, navodeći da je prioritet u resoru koji vodi borba sa aerozagađenjem, upravljanje čvrstim otpadom i izgradnja postrojenja za prečišćavanje otpadnih voda, u čemu Kina ima veliko iskustvo.\nEkološki protesti su neopravdani\nMinistar građevinarstva, saobraćaja i infrastrukture Tomislav Momirović saopštio je danas da će se "vrlo brzo" početi sa investicijama u četiri postrojenja za prečišćavanje otpadnih voda u Mladenovcu, Velikoj Ivanči, Velikoj Кrsni i u Jagnjilu, kao i u 70 kilometara kanalizacione insfrastrukture kroz investicije Beograda.


Vujičić i Martinović o primjeni Sporazuma o socijalnom osiguranju - princip.news\nDelegacije Zavoda za zapošljavanje Republike Srpske i Nacionalne službe za zapošljavanje Srbije razgovarale su danas na Palama o načinu sprovođenja operativnog protokola čiji je cilj da definiše način saradnje u pogledu primjene Sporazuma o socijalnom osiguranju koji su zaključile ranije Savezna Republika Jugoslavija i BiH.\nDirektor Nacionalne službe za zapošljavanje Srbije Zoran Martinović pojasnio je da je juče sa Agencijom za rad i zapošljavanje BiH potpisan protokol i dodao da se on odnosi i na Zavod za zapošljavanje Republike Srpske, koji će ga operativno i sprovoditi.\nOn je naveo da je riječ je o načinu utvrđivanja perioda osiguranja, da bi lica koja su ostvarila period osiguranja i u BiH i u Srbiji, mogla koristiti novčanu naknadu u slučaju nezaposlenosti, sabiranjem perioda osiguranja u obje zemlje.\n“Danas ćemo se konkretno dogovoriti kako će funkcionisati ta saradnja, a predstavićemo i nešto što smo radili za vrijeme pandemije virusa korona, kako bismo obezbijedili stabilnost na tržištu rada”, rekao je Martinović novinarima.\nOn je naveo da će Nacionalna služba predstaviti i neke nove programe koje je Srbija uvela za vrijeme pandemije i vjeruje da će u narednom periodu moći nesmetano da se sastaju i razmjenjuju iskustva.\nDirektor Zavoda za zapošljavanje Republike Srpske Miroslav Vujičić rekao je da je ovo nastavak uspješne saradnje dvije službe za zapošljavanje, te prilika da se razmijene mišljenja i ideje, analizira situacija koja je bilo gotovo identična u Republici Srpskoj i Srbiji zbog pandemije virusa korona.\n“Ovo je prilika da razmijenimo mišljenja o aktivnostima koje planiramo u narednom periodu i unaprijedimo rad, na obostrano zadovoljstvo”, rekao je Vujičić.\nOn je istakao da je Zavod za zapošljavanje Republike Srpske koristio u svom radu iskustva Nacionalne služba zapošljavanja Srbije, za koju je naveo da je sestrinska služba Zavoda.


Priština - Dnevni list Danas\nPočetna » Priština » Page 2\nHoti: Priština dobila od Srbije 1.000 testova za korona virus\nSrbija je donirala Institutu za javno zdravlje u Prištini 1.000 testova za korona virus, u okviru saradnje regiona protiv kovid-19, potvrdio je portparol kosovskog Ministarstva zdravlja Faik Hoti za KoSSev.\nKolone na ulazu u Prištinu\nKosovski Ministar zdravlja Arben Vitia rekao je danas da će stanovnici koji se nalaze izvan Prištine imati priliku da se vrate kućama danas do 17 časova, nakon odluke resornog ministartva da glavni grad Kosova proglasi karantinskim područjem zbog naglog skoka broja zaraženih korona virusom.\nPiše: Fonet 12. 4. 2020.\nPriština od večeras u karantinu\nMinistar zdravstva Kosova Arben Vitia doneo je danas odluku u konsultaciji sa gradonačelnikom Prištine Špendom Ahmetijem da se Priština proglasi zonom karantina.\nDoris Pak: To što se dešava na političkoj sceni Prištine je igra Trampa i Grenela\nBivša nemačka poslanica Doris Pak ocenila je danas da je sve što se trenutno događa na političkoj sceni u Prištini igra američkog predsednika Donalda Trampa i njegovog specijalnog izaslanika za dijalog Prištine i Beograda Ričarda Grenela, prenosi Sputnjik.\nDrugo pripremno ročište osumnjičenima za ubistvo Olivera Ivanovića, koje je trebalo da bude održano danas u Specijalnom sudu u Prištini, odloženo je do daljeg, objavio je portal Kosovo onlajn.\nIzvoznici iz Srbije ne odustaju od kosovskog tržišta, ali će povratak biti težak\nKompanije iz Srbije koje su pre uvođenja takse od 100 odsto izvozile na kosovsko tržište ocenile su da povratak na to tržište neće biti lak ako se, kako je najavio premijer privremenih prištinskih institucija Aljbin Kurti ukinu ta finansijska optrećenja koja su potpuno zaustavila izvoz iz Srbije i Bosne i Hercegovine.\nĐurić: Priština nije spremna za dijalog\nDirektor Kancelarije za Kosovo i Metohiju Marko Đurić izjavio je danas da je Beograd spreman za nastavak dijaloga sa Prištinom, pošto se bezuslovno ukinu takse na robu iz centralne Srbije i naglasio da na strani vladajuće većine u Prištini do sada nije bilo spremnosti da se ponovo krene putem dijaloga.\nBrnabić: Hvala Americi na doslednom stavu o potrebi da Priština ukine takse\nPremijerka Srbije Ana Brnabić zahvalila je SAD i administraciji predsednika Donalda Trampa na „doslednom sprovođenu onog što kažu“ o potrebi da Priština ukine takse na srpsku robu, pozivajući Evropsku uniju (EU) da jasnije kaže koja je njena politika prema taksima.\nPredsednik Kosova Hašim Tači zatražio je danas da Evropska unija u dijalog Kosova i Srbije uključi osobu sa političkom težinom.\nDačić: Vodeće zemlje da utiču na Prištinu da odustane od lobiranja za međunarodno priznanje Kosova\nU Prištini i Zagrebu potvrđeno da osobe za koje se sumnjalo nisu zaražene korona virusom\nŽene u Zagrebu i Prištini, za koje se sumnjalo da su zaražene novim korona virusom, nakon obavljenih testova utvrđeno je da nisu zaražene.\nPiše: Danas Online/Beta-AP 9. 2. 2020.\nAmbasador SAD u Srbiji Entoni Godfri je danas ocenio da je Srbija važna za očuvanje stabilnosti na Balkanu i pozdravio odluku Beograda i Prištine da uspostave transportne veze.\nMihajlović: Infrastruktura najbolji način povezivanja regiona\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović razgovarala je sa ambasadorom SAD u Srbiji Entonijem Godfrijem o aktuelnim infrastrukturnim projektima.


Kontraobaveštajna služba Češke optužila Rusiju za „agresivnu“ špijunažu - Sputnjik Srbija\nKontraobaveštajna služba Češke optužila Rusiju za „agresivnu“ špijunažu\n07:21 27.11.2019 (osveženo 09:47 27.11.2019) Preuzmite kraći link\nObaveštajna služba Rusije našla se među onima koji vode najaktivniju i najagresivniju delatnost na teritoriji Češke, navodi se u izveštaju Službe za bezbednost Češke (BIS) na kraju 2018. godine.\n„Na osnovu analize dobijenih informacija o delatnosti svih obaveštajnih službi koje rade na našoj teritoriji, još jednom je bilo potvrđeno da najaktivniju i najagresivniju delatnost izvode obaveštajne službe Rusije“, navodi se u dokumentu.\nPo verziji češke specijalne službe, pored Rusije i obaveštajna služba Kine je takođe aktivna u ovoj zemlji.\nU novembru prošle godine ministar inostranih poslova Češke Tomaš Petršiček nazvao je Rusiju „pretnjom“ za EU.\nPo njegovim rečima, Moskva predstavlja „realnu pretnju“ zbog „širenja dezinformacija i različitih hibridnih pretnji“. Pritom, on nije naveo nikakve argumente koji potvrđuju „opasnost“ koja dolazi od Rusije.\nPo mišljenju ministra, prema izveštaju češke obaveštajne službe o Rusiji „treba se odnositi ozbiljno“.


Ulaganja američkih kompanija dostigla skoro 4 milijarde dolara - PKS-RPK Novi Sad\nPostoji već razvijena saradnja u oblasti proizvodnje softvera i pružanja različitih „nearshoring“ usluga za velike američke IT kompanije, a dobre perspektive daljeg unapređenja saradnje postoje u energetici, finansijskom sektoru, građevinarstvu, proizvodnji nameštaja i opreme za kuću i vojno-ekonomskim odnosima. Od jula 2015. godine, Srbija ima obnovljen preferencijalni režim izvoza u SAD (GSP status).\nPreferencijalna trgovina podrazumeva da se u SAD mogu uvoziti određeni proizvodi iz više od 140 zemalja, uključujući Srbiju, bez carina ili sa minimalnom carinom.\nProgram GSP omogućava povlašćeni bescarinski uvoz za gotovo 5.000 proizvoda iz odabranih zemalja i teritorija, uključujući i Srbiju.\nIzvozne šanse na američkom tržištu identifikovane su u oblasti poljoprivredno-prehrambenog sektora, metalskoj industriji, drvno-prerađivačkoj industriji, tekstilnoj industriji, vojnoj industriji… Po ukupnom deviznom prihodu od turizma po zemljama u 2015. godini, SAD se 56 miliona dolara nalaziena sedmom mestu, pri tome je neto devizni efekat od turizma 37 miliona USD, pokazuju podaci NBS.\nDa bismo realizovali veći izvoz i iskoristili prednosti direktnog kargo prevoza Air Srbije neophodno je obezbediti dovoljne količine robe, kontinuitet u izvozu, poštovati rokove isporuke i standarde koje propisije američko zakonodavsto.\nU PKS ističu da je potrebna bolja promocija naših proizvoda na američkom tržištu, zatim povezivanje sa kompanijama koje u svom sastavu imaju linije megastorova, povezivanje sa američkim multinacionalnim kompanijama – kako bi domaće kompanije uključile u svoje dobavljačke lance.\nŠto se tiče robne razmene sa SAD u izvozu i dalje dominiraju automobili uprkos padu prodaje na američkom tržištu.\nProšle godine ukupna robna razmena je iznosila 539,4 miliona dolara, što je pad od 8,9 odsto u odnosu na 2014. godinu). Vrednost izvoza iz Srbije je 250,5 miliona dolara (pad 19,9 odsto najviše zbog pada izvoza automobila od 52 odsto).\nUvoz je vredan 288,9 miliona dolara (povećan 3,5 odsto). Izvoz Srbije u SAD porastao je 100 puta od 2001. godine (4,9 miliona dolara) zaključno sa 2013. godinom (kada je dostigao rekordnu vrednost od 490,4 miliona dolara). Ta godina bila je rekordna godina jer je tada počeo izvoz FIAT vozila, a u poslednje dve godine izvoz automobila pada zbog zasićenosti tržišta modelom koji se sada proizvodi.\nPrema podacima za prvih šest meseci 2016. godine, ukupna robna razmena iznosila je 270,8 miliona dolara.\nVrednost izvoza Srbije u SAD bila je 102,6 miliona dolara, a uvoz je iznosio 168,2 miliona dolara. i dalje uprkos prošlogodišnjem padu, najviše izvozimo automobile i municiju pa su i dalje najveći izvoznici FIAT i Prvi partizan. Prošle godine porastao je izvoz pogonskih mašina i uređaja i centrifugalnih pumpi i vatrenog oružja.\nRaste i izvoz hrane (za 15 odsto), pre svega malina (za 26,6 odsto – na 16 miliona dolara) i suvog voća (za 25 odsto na 6,5 miliona dolara). Iz PKS podsećaju da je poslednjih nekoliko godina obeležio dolazak novih američkih investitora kako u uslužni tako i u proizvodni sektor: Cooper Tires, Johnsons Controls, NCR, Sitel, Van Drunen Farms, Cooper Standard, Vela Tel Global Communications, Telesign Mobile, Kohlberg Kravis Roberts (KKR) / SBB-Telemach Group, Delphi Packard 1 i 2, Lear Corporation, Marriott (Courtyard Marriott – Belgrade City Center).\nPredsednik Upravnog odbora Američke privredne komore u Srbiji (AmCham) Zoran Petrović je ukazao je da vlada sve više je interesovanja američkih kompanija za naše tržište.\nKako je kazao, najznačajniji investitori su Filip Moris, Coca Cola, Ball packaging Europe, Microsoft, Oracle, IMB, a u poslednje vreme i kompanije koje rade outsource-ing poput NSR-a i Sitela.\nPetrović kaže da je veoma značajno i to što srpske firme od prošle godine mogu da izvoze bilo bez carine, bilo pod povlašćenim stopama u skladu sa sporazumom sa SAD.\nOn je dodao da je do sada spoljno-trgovinska razmena sa SAD bila skromna, ali se nada da će u budućnosti biti veća.\nPetrović kaže da je insistiranje na vladavini prava važna poruka za investitore koji već posluju u Srbiji, ali i za one buduće, koji nameravaju da dođu.\n„Važno je da smo na dobrom putu, da je Srbija politički stabilna i za investitore je takođe važno da se rade prave ekonomske reforme“, rekao je Petrović.\nKako je rekao, tokom sastanka sa potpredsednikom SAD Džozefom Bajdenom u Beogradu bilo je govora i o interesovanju američkih investitora za ulaganje u Srbiji.


Moralno posmatranje srpskog društva mora da se obnovi – mojKontakt portal – Radio Televizija Kontakt\n“Republika Srpska je zahvalna Crkvi, a ja lično vladici Jefremu za sve što je učinio na jačanju uloge Srpske pravoslavne crkve i onome što je ovde neprikosnoveno, a to je značajan broj pravoslavnih objekata”, rekao je Dodik novinarima nakon sastanka sa vladikom Jefremom.\nOn je dodao da je sa vladikom Jefremom razgovarao i o izgradnji obdaništa i završetku pravoslavnih objekata na području koje pokriva Banjalučka eparhija.\n“Duhovne vrijednosti za srpski narod na ovom prostoru su od velikog značaja i mi moramo iznova da se okupimo i odbranimo naš način života, a to nije upereno ni protiv koga i ne smijemo da odustanemo od duhovnog značaja za srpski narod”, rekao je Dodik.\nPrema njegovim riječima, moralno posmatranje srpskog društva mora da se obnovi.\n“Mnogi pokušavaju da omalovaže autoritete i institucije Republike Srpske i to je dio projekta koji je poznat u svijetu od strane moćnika i njihove arogancije da ruše naše institucije i toga moramo biti svjesni kao narod”, poručio je Dodik.


Vesti online / Vesti / Srbija / "Nije da prejudiciram, ali... Sve je kao pred Prvi svetski rat"\nOzbiljna situacija u svetu: Aleksandar Vučić\n- Nije da nešto prejudiciram, ali tako nije bilo ni pred Prvi svetski rat - primetio je Vučić u razgovoru sa novinarima u Bakuu, ali je insistirao na proceni da su okolnosti u Evropi i svetu mnogo komplikovane i složene, te da je mnogo opasnosti koje nas okružuju.\nNama je u toj situaciji, poručio, bolje da gledamo da sačuvamo mir i stabilnosti i radimo na razvoju ekonomije.\n* Da li je Kosovo "problem svih problema" za Srbiju? On kaže da nije\nU tom smislu su, dodaje, u dosta nezavidnoj poziciji Makedonija i Albanija, kojima će, kako pretpostavlja, u junu biti izrečene neke pohvale, "da se ne kaže baš da je katastrofa i da nisu nista dobili", ali smatra da im neće dozvoliti da otvore poglavlja.\n- Mislite da oni to znaju, bilo ko u Evropskoj uniji. Ali, prvo mi da uradimo svoj posao, vladavinu prava, razne slobode, da to završimo, a onda ostaje još najteža prepreka, normalizacija odnosa s Prištinom, tako da - da li iko zna da li će do toga doći i kako, samo može da se nagađa - rekao je i dodao da niko ne zna pod kakvim uslovima će sve da se zbiva, biće novog talasa izbeglica, iz Sirije svakako, možda i dvostruko, trostruko većeg od prethodnog...\n- Uveren sam da će Turska i turski narod umeti da se odbrane - poručio je.\nKad je reč o otvaranju novih poglavlja za zemlje kandidate za EU, Vučić je naveo da treba sačekati i videti šta će biti u junu, ali je primetio da je već u Sofiji bilo jasno da to neće "ići lako".\nProsto, kaže, drugačija je atmosfera u Evropi, i Francuska i Holandija tu imaju nešto rigidniji stav u vezi s poglavljima i novim članicama, druge zemlje liberalniji...\n- Videli ste uostalom Salvinijevu (Mateo, lider Lige za sever) izjavu, a oni će sad da predstavljaju italijansku vladu. To je bila i jedna od glavnih tema na zasedanju Evropske narodne partije u Sofiji nedavno, a to sada predstavlja najveći problem u Evropi... Oni, naime, najavljuju da će raditi sve suprotno dosadašnjoj vladi, da će možda čak izaći iz evrozone, videćemo - rekao je Vučić.\n- Da nastavimo ovako, sada nas u svetu uvažavaju, bićemo u mnogo boljnoj poziciji nego što smo bili, ali i u boljoj nego zemlje koje su bile ispred nas. Da mi malo sukobe preskočimo, i da imamo rast veći od četiri odsto ove godine, pa 4,5 iduće i polako da omogućimo sigurnu i bolju budućnost za naše građane - zaključio je predsednik Srbije.\nSRBIJA Makron pisao Vučiću: Šta je poručio?\nSRBIJA Predsednik Vučić prvi govorio na Samitu u Sofiji\nPonedeljak 21.05.2018. 17:29\nА ако дође до рата, шта ћеш ти Вучићу да радиш?


Gujon: Srbi, s imovinom u Federaciji, proverite da li je vaše prezime u registrima FBiH | Управа за сарадњу с дијаспором и Србима у региону\nHome>>>Aktuelno>>>Gujon: Srbi, s imovinom u Federaciji, proverite da li je vaše prezime u registrima FBiH\n16. novembar 2021.\tAktuelno, Matica, Vesti 23 Views\nKonferencija o zaštiti imovinskih prava Srba poreklom iz Federacije Bosne i Hercegovine okupila je danas u Novom Sadu predstavnike institucija Srbije, Republike Srpske i 40 zavičajnih udruženja. Arno Gujon, direktor Uprave za saradnju s dijasporom i Srbima u regionu, rekao je da je Uprava pre dva meseca pokrenula kampanju informisanja raseljenih Srba o usklađivanju zemljišnih i katastarskih knjiga u Federaciji.\n„Preko medijske kampanje, informisanja naše mreže ambasada i konzulata, eparhija SPC u dijaspori i društvenih mreža, doprli smo do ljudi koji su u zemljama gde je dijaspora iz Bosne mnogobrojna, u Austriji, Švajcarskoj, Nemačkoj, Kanadi, Australiji i Americi. Javilo nam se više od 3.000 ljudi za dva meseca što je oko 78 odsto ukupnog broja ljudi koji su se u protekle tri i po godine javili kancelarijama za pravnu pomoć Republike Srpske. Kada zajedno delujemo, možemo da postignemo rezultate“, istakao je Gujon.\nOn je rekao da je Uprava na društvenim mrežama informisala 1.800.000 Srba koji žive u svetu, a da je njen promotivni sadržaj deljen više od 10.000 puta.\n„Činjenica da govorim pred vama, predstavnicima 40 zavičajnih udruženja, svedoči o značaju koji poreklo i rodna gruda imaju za srpski narod. Apelujem na vas i na sve raseljene Srbe širom sveta, da proverite da li zemlja vaših predaka i dalje nosi prezime vaše porodice u zvaničnim registrima BiH. Ne dozvolite da ime vaše porodice bude izbrisano. Molim vas da pošaljete ove reči svojima širom sveta i zamolite ih da proslede dalje. Ta informacija treba da stigne do svakog Srbina poreklom iz Federacije BiH“, poručio je Gujon.\nOn je dodao da oko 400.000 Srba, koji su morali tokom rata da napuste svoje dedovine, ima imovinu u Federaciji BiH.\n„U mnogim slučajevima se kao vlasnik upisuje država, kanton ili opština, ili čak nesavesni komšija. Vlasnička prava ne zastarevaju pa može da se pokrene tužba ali ona košta, i novca i vremena. S toga je i ovaj događaj danas jedan od načina da ukažemo da neželjeni troškovi mogu da se izbegnu ako se svi zainteresovani informišu i reaguju blagovremeno“, zaključio je Gujon obraćajući se na Konferenciji.\nNa Konferenciji o zaštiti imovinski prava Srba u Federaciji BiH govorili su i Duško Ćutilo, direktor Fonda za izbegla i raseljena lica, Vladimir Cucić, komesar za izbeglice i migracije, Milimir Vujadinović, predsednik skupštinskog Odbora za dijasporu i Srbe u regionu, Mlađen Cicović, šef Predstavništva Republike Srpske u Srbiji i Đorđe Radanović, koordinator kancelarija za pravnu pomoć izbeglim, raseljenim i drugim licima iz FBiH.\nDuško Ćutilo, direktor Fonda za izbegla, raseljena lica i za saradnju sa Srbima u regionu rekao je da je ovo deo kampanje u okviru koje će se i kroz neposredan razgovor sa udruženjima i zainteresovanim licima približiti procedura, usmeriti na pravovremenu reakciju bez koje postoji realan rizik gubitka imovine.\n„Ovo je sigurno jedna od najznačajnijih tema za Srbe iz Federacije BiH. Do sada smo održali nekoliko sastanaka na ovu temu, od Trebinja, Beograda i danas u Novom Sadu. Prisustvo predstavnika brojnih institucija Republike Srpske i Republike Srbije govori u prilog činjenici da smo na veoma ozbiljan i sveobuhvatan način pristupili rešavanju ovog problema, a današnja konferencija posvećena je upravo razgovoru sa udruženjima sa teritorije Republike Srbije čiji članovi vode poreklo iz republike Srpske i Federacije BiH, kako bismo ih upoznali o procesu registracije imovine ali i o svim drugim pitanjima koji su od značaja za očuvanje srpske imovine u Federaciji BiH“, rekao je Ćutilo.\nŠef Predstavništva Republike Srpske u Srbiji, Mlađen Cicović rekao je da su imovinska prava svuda u svetu neprikosnovena, osim u Federaciji BiH.\n„U Federaciji BiH nikako da prodre činjenica da svaki pojedinac ima neprikosnoveno pravo na svoju imovinu. U Federaciji BiH u procesu usklađivanja zemljišnih knjiga i katastra su se opredelili za jedan model koji je prosto neverovatan kad su u pitanju korisnici prava na imovinu. Oni poziv na pregled i uvid zemljišnih knjiga ne šalju lično, nego preko Službenog glasnika FBiH i lokalnih medija, koji nisu dostupni izbeglim i raseljenim licima iz FBiH. Zato je Vlada Republike Srpske zadužila Republičku upravu za geodetske i imovinsko-pravne poslove da obezbijedi besplatnu stručnu i pravnu pomoć izbjeglim i raseljenim licima iz FBiH u vezi sa njihovom imovinom“, rekao je Cicović.\nOn je podsetio da kancelarije za pravnu pomoć postoje u Banjaluci, Bijeljini, Mrkonjić Gradu, Nevesinju, Istočnom Sarajevu i Zvorniku.\nPrevious Arno Gujon otvorio Festival srpskog folklora u Švajcarskoj\nNext Konkurs za dodelu krupne stoke povratnicima u BiH


Faktor | Hoće li Kanton Sarajevo u narednu godinu ući sa privremenim finansiranjem\nHoće li Kanton Sarajevo u narednu godinu ući sa privremenim finansiranjem\nObjavljeno: 05.12.2020. u 10:08\nKanton Sarajevo će, sudeći prema aktuelnoj situaciji, u narednu godinu ući sa privremenim finansiranjem.\nKako je za Faktor pojasnio ministar finansija Kantona Sarajevo Jasmin Halebić, Ministarstvo finansija je u skladu sa Zakonom o budžetima u FBiH 15. oktobra ove godine dostavilo Vladi KS nacrt budžeta za narednu fiskalnu godinu, tačnije 2021.\n- Tekući budžet za 2020. godinu omogućava finansiranje obaveza u Kantonu Sarajevo do kraja ove godine. Ukoliko se do 31. decembra 2020. godine ne donese budžet za narednu godinu, KS će ući u privremeno finansiranje čime će se nastaviti finansiranje poslova, funkcija i programa korisnika budžeta. Privremeno finansiranje se obavlja najduže za prva tri mjeseca naredne fiskalne godine, tačnije do 31. marta 2021. Odluku o privremenom finansiranju donosi Skupština KS – kazao je Halebić.\nS obzirom na to da je aktuelna Vlada Kantona Sarajevo u tehničkom mandatu do izbora nove Vlade i bez zakazanih sjednica Skupštine KS za imenovanje, očigledno je da do kraja godine neće biti glasanja o budžetu.\nAktuelna većina je najavila da bi se ime novog mandatara Vlade KS moglo znati u naredna dva dana, dok bi naredna sjednica prema najavama mogla biti zakazana za petnaestak dana.\nMala je vjerovatnoća da bi se do kraja godine nova Vlada sa novom većinom mogla organizirati i izglasati novi budžet KS a naročito s obzirom na to da ga je kreirala sada već smijenjena Vlada.\nIonako teška situacija zbog velikog broja oboljelih, nedostatka medicinskog kadra, manjih prihoda u budžetu, privredu koja je izuzetno pogođena koronavirusom, bit će dodatno otežana zbog kašnjenja u donošenju budžeta.\nVlada KSSkupština KSbudžet KSJasmin HalebićMinistarstvo finansija KSprivremeno finansiranje


Banja Luka i Banja Vrućica uspostavile turističku saradnju\nSporazum o saradnji Turističke organizacije Grada Banja Luka i Zdravstveno –turističkog centra Banja Vrućica potpisan je danas, s ciljem pripreme i realizacije zajedničkih projekata, te razvoja turističke ponude.\nObjavljeno 03.06.2019 14:27\nDokumentom je predviđen razvoj i jačanje međusobnih veza na području turizma, te dolasci gostiju ZTC Banja Vrućica u najveći grad RS, s ciljem boljeg upoznavanja turista o istorijsko-kulturnom naslijeđu Banje Luke.\nPomoćnica direktora za međunarodnu saradnju Turističke organizacije Banja Luka Minja Šurlan je rekla da će obogatiti svoju turističku ponudu aranžmanima u toj oblasti koje ima ZTC Banja Vrućica te dolascima njihovih korisnika u grad na Vrbasu.\nZajednički će podsticati i saradnju na području obrazovanja u turističkom sektoru putem posredovanja za zanimanja u turističko-ugostiteljskoj djelatnosti i stručno usvršavanje zaposlenih.\n- U pitanju je petogodišnji sporazum o saradnji i djelovanju na polju turizma između najvećeg grada RS i Banje Vrućice, brenda koji postoji sedam decenija - rekla je direktorica Turističke organizacije Banja Luka Irena Radojević.\nImajući u vidu te činjenice, smatra da su opravdana očekivanja o tendenciji rasta broja posjeta Banjoj Luci te da će u pomenutom periodu razvijati i unapređivati sve oblike turizma.\nDirektor ZTC Banja Vrućica Dragan Bogdanić kaže da svake godine imaju sve više gostiju, koje će usmjeravati u Banju Luku i obrnuto te da za tu saradnju sada imaju i institucionalnu osnovu.